ΔΙΚΤΥΟΥΡΓΟΣ ΜΑΚΕΔΩΝ Πόσο μικροί γίνονται οι άνθρωποι μπροστά στην καρέκλα της εξουσίας - ΔΙΚΤΥΟΥΡΓΟΣ ΜΑΚΕΔΩΝ\nHome / ΓΑΠ / Πόσο μικροί γίνονται οι άνθρωποι μπροστά στην καρέκλα της εξουσίας\nΠόσο μικροί γίνονται οι άνθρωποι μπροστά στην καρέκλα της εξουσίας\nΌταν τα ετερόκλητα στοιχεία συνωστίζονται έξω από την πόρτα του αντίπαλου κόμματος για ένα υπουργείο, μια θέση, για μια καρέκλα, έχουν πάντα ένα μόνιμο και διαρκές άγχος.\nΝα προσπαθούν συνέχεια να αποδείξουν την υποτέλεια τους.\nΤην υποταγή τους.\nΚαι γίνονται βασιλικότεροι του βασιλέως\nΓι αυτό τον λόγο είναι πάντα πρόθυμοι να κάνουν την πιο βρόμικη δουλειά.\nΕίναι τόσο αφελείς, που αγνοούν ότι αυτοί θα είναι οι αποδιοπομπαίοι τράγοι αργότερα.\nΠρόσφατα χαρακτηριστικά παραδείγματα ο πρώην δεξιός ΚΥΠατζής και νυν "αριστερός" υπουργός δικαιοσύνης Παπαγγελόπουλος που χρησιμοποιήθηκε σαν λαγός στο σκάνδαλο Novartis και ο ψεκασμένος Καμένος.\nΤον Πάνο Καμένο ο Αλέξης, αφού τον υπερασπίστηκε για τις ακροδεξιές του θέσεις όχι σαν αναγκαίο κακό για την κυβερνητική συνοχή αλλά σαν κομμάτι από την δική του κομματική σάρκα, τώρα που κλείνει σιγά σιγά ο μνημονιακός κύκλος της συγκυβέρνησης ΣΥΡΙΖΑ-ΑΝΕΛ προσπαθεί να τον πετάξει από πάνω του μαζί με την ρετσινιά της συνεργασίας τους.\nΤώρα που στον ΣΥΡΙΖΑ πιστεύουν ότι ήρθε η στιγμή να αποκοπούν από τα αποπαίδια της δεξιάς, αρχίζουν να αποκαθηλώνουν τον Πάνο και τους ΑΝΕΛ.\nΕπιχειρούν ο Αλέξης και όλος ο ΣΥΡΙΖΑ να αποδομήσουν τον Καμένο και τα στελέχη του κόμματός του με σκληρές επιθέσεις και προσβλητικούς προσωπικούς χαρακτηρισμούς.\nΚαι οι κόντρες των στελεχών των δύο κομμάτων θα εντείνονται με την πάροδο του χρόνου, θέλοντας και οι δυο πλευρές να τονίσουν τις τεράστιες ιδεολογικές διαφορές τους που επί τρία χρόνια επιμελώς έκρυβαν πίσω από την πόρτα της εξουσίας.\nΑπό την άλλη ο Καμένος, τώρα που του «φόρτωσε» τον μπάρμπα Φώτη και νιώθει ότι χάνει την στήριξη του Αλέξη και το παιχνίδι της συγκυβέρνησης, έχει επιδοθεί σε ένα παραλήρημα εθνικιστικών κορωνών που βλάπτουν τα εθνικά θέματα, προσπαθώντας από την μια να συσπειρώσει την σκορπισμένη μάζα του κόμματός του και από την άλλη να προετοιμάζει την ηρωική του έξοδο, προσμένοντας την κατάλληλη ευκαιρία που ελπίζει να την βρει στην ενδεχόμενη συμφωνία του Αλέξη με τον Ζάεφ για το όνομα των Σκοπίων, που θα περιλαμβάνει τον όρο Μακεδονία με τον οποίο είναι κάθετα αντίθετος.\nΗ ανάγκη του Καμένου για εξουσία τον έκανε τόσο αφελή που δεν μπορούσε να αντιληφθεί ότι όταν θα τελείωνε την βρόμικη δουλειά, ο Αλέξης θα τον πετούσε από πάνω του σαν έναν ενοχλητικό λεκέ.\nΗ ματαιοδοξία του να γίνει υπουργός τον έκανε να πιστέψει στις υποσχέσεις του, ξεχνώντας αυτό που όλοι ξέρουν πια, ότι το παρελθόν και το παρόν του Αλέξη μας δίνουν την απάντηση για το μέλλον και όχι οι υποσχέσεις του.\nΑν μπορούσε να κοιτάξει πίσω του και έβλεπε πόσους «συντρόφους» του πέταξε σαν στυμμένες λεμονόκουπες, θα κρατούσε και κάποια πισινή στις θέσεις του, στις εξαγγελίες του και στην απόφασή του να στηρίξει χωρίς κανένα ενδοιασμό όλες τις μνημονιακές θέσεις του ΣΥΡΙΖΑ.\nΤον μέντορά του τον Αλέκο Αλαβάνο;\nΑκόμα ψάχνει να βρει ο Αλέκος πως του έφαγε την αρχηγία και το κόμμα.\nΗ δήλωση του για τον Αλέξη Τσίπρα στις 4/11/2016:\n«Δεν έχει νόημα να πω ότι μετάνιωσα που έχρισα πρόεδρο του Συνασπισμού τον Αλέξη Τσίπρα. Κανένα. Είναι αυτονόητο. Και ο Χριστός είχε τον Ιούδα μαθητή του. Και ήταν και Θεός ο Χριστός.»\nΤον Μίκη Θεοδωράκη;\nΠριν τις εκλογές του Γενάρη του 2015 τον παρακαλούσε για μια δήλωση στήριξής του, τον επισκέφτηκε μάλιστα στο σπίτι του στην Ακρόπολη για να έχει να μοστράρει μια φωτογραφία μαζί του.\nΚαι στις 5/2/2018 επιχειρεί να τον απαξιώσει δια στόματος του κυβερνητικού εκπροσώπου:\n«Η μετατόπιση του κ. Θεοδωράκη σε θέσεις μισαλλόδοξες και πολιτικά ακραίες, είναι μια θλιβερή εξέλιξη. Δεν ξέρω αν αναφερόμενος στον αριστερόστροφο φασισμό αναφερόταν και στον εαυτό του και το παρελθόν του».\nΤον Μανώλη Γλέζο;\nΘυμάμαι τα μεγάλα του λόγια προς τον αγνό αγωνιστή της αριστεράς για την παρουσία του ως επικεφαλής του Ευρωψηφοδελτίου του ΣΥΡΙΖΑ, μετά το «φτύσιμο» του από τον Λαζόπουλο.\nΚαι λίγους μήνες μετά, λόγω της κριτικής του Μανώλη Γλέζου για το δικό του τρίτο μνημόνιο, την προσπάθεια απαξίωσής του από τον ίδιο και τα στελέχη του ΣΥΡΙΖΑ.\nΤον Παναγιώτη Λαφαζάνη;\nΠου ανεξάρτητα αν συμφωνεί κανείς μαζί του η όχι, είναι ο μόνος που μπορεί περήφανα να ισχυρίζεται από όλον τον ΣΥΡΙΖΑ ότι έχει τα χαρακτηριστικά ενός αριστερού.\nΑυτόν τον έφαγε γιατί έκανε το "λάθος" να παραμείνει πιστός στις προεκλογικές εξαγγελίες του ΣΥΡΙΖΑ του Γενάρη του 2015 καταγγέλλοντας την φιλομνημονιακή μετάλλαξη του Αλέξη.\nΤον Γιάνη Βαρουφάκη με ένα ν;\nΣε αυτόν φόρτωσε όλο το καταστροφικό πρώτο εξάμηνο διακυβέρνησής του, που φτωχοποίησε την χώρα και της φόρτωσε ένα επιπλέον χρέος 86 δις, που για άλλους προσμετράται στα 100 δις, λες και η χώρα δεν είχε και πρωθυπουργό αλλά μόνο υπουργό οικονομίας.\nΤην Ζωή Κωνσταντοπούλου;\nΑφού πρώτα της έδωσε το τρίτο στην τάξη πολιτειακό αξίωμα της Ελληνικής δημοκρατίας, κάνοντάς την πρόεδρο της Βουλής τον Ελλήνων, μετά την αποκαθήλωσε για να μπορεί ανενόχλητος να ψηφίσει από την βουλή όλα τα επαχθή μέτρα του τρίτου δικού του μνημονίου.\nΤον Γαβριήλ Σακελλαρίδη, τον Στάθη Παναγούλη, τον Τάσο Κορωνάκη….\nΚαι τόσους άλλους ακόμα που τους «πούλησε» και αυτούς όπως και τους αγώνες τους, για μία σταγόνα εξουσίας\nΌλα εδώ πληρώνονται Πανούλη. Εδώ ο στίβος εδώ και η πληρωμή.\nΤώρα θέλοντας να τονώσει πάλι το "αριστερό" του προφίλ ψάχνει για νέες συμμαχίες.\nΨάχνει στο πρόσωπο της Φώφης, του Θεοδωράκη, για τα νέα θύματα του..\nΑς προσέξουν οι νέοι υποψήφιοι κυβερνητικοί του εταίροι την φάκα πριν τσιμπήσουν το τυράκι.\nΓιατί ο Αλέξης μπορεί να μην έχει εντυπωσιακή μόρφωση, παιδεία και κουλτούρα, μπορεί τα αγγλικά του να είναι χάλια, μπορεί να ξέρει να γελά όταν τον «φτύνουν», να υπογράφει μνημόνια και να το παίζει συγχρόνως επαναστάτης, να κάνει το «περήφανο» ΟΧΙ ένα ταπεινωτικό ΝΑΙ, να παριστάνει το θύμα αν και θύτης.\nΕκείνο όμως που ξέρει καλύτερα από όλα και το έχει αναγάγει σε επιστήμη είναι η πολιτική ίντριγκα, ο καθεστωτισμός, το «όποιος δεν είναι μαζί μου στην πυρά», τα ψέματα και η συκοφάντηση του πολιτικού του αντιπάλου μέχρι τελικής εξόντωσης του.


Ολυμπιακός: Ο Τικίνιο φώναξε στον Μαρτίνς ότι είναι εδώ '); });\nΚΩΣΤΑΣ ΑΥΓΟΥΣΤΑΚΗΣ 28.11.2021 | 00:09\nΟ Τικίνιο πανηγυρίζει το γκολ του στο Ολυμπιακός - Φενέρμπαχτσε INTIME SPORTS\nΟ Τικίνιο με το κρίσιμο γκολ που πέτυχε την Πέμπτη (25/11) απέναντι στη Φενέρμπαχτσε βροντοφώναξε ότι είναι και εκείνος παρών ενόψει της συνέχειας, καθώς είναι μία αξιόπιστη λύση πίσω από τον Αραμπί.\nΟ Ολυμπιακός την Πέμπτη (25/11) έζησε μία μεγάλη βραδιά. Οι ερυθρόλευκοι επικράτησαν 1-0 της Φενέρμπαχτσε χάρη σε γκολ του Τικίνιο στο 90ο λεπτό και εξασφάλισαν την παρουσία τους στην επόμενη φάση του Europa League κοιτάζοντας ακόμη και την πρωτιά στον όμιλο. Πλέον, όμως καλούνται να αφήσουν πίσω τους αυτή τη μεγάλη επιτυχία και να συγκεντρωθούν στα εγχώρια. Η ομάδα του Μαρτίνς αντιμετωπίζει την Κυριακή (28.11, 15:00, NOVASPORTS PRIME, LIVE SPORT24) τον Βόλο στο Καραϊσκάκης.\nΟ Πορτογάλος προπονητής, πέραν του μεγάλου αποτελέσματος της Πέμπτης είχε και ένα άλλο μεγάλο κέρδος, που ακούει στο όνομα, Τικίνιο Σοάρες. Ο Βραζιλιάνος στράικερ με το γκολ που πέτυχε απέναντι στους Τούρκους, βροντοφώναξε ότι είναι και αυτός εδώ και θέλει να βάλει τον προπονητή του σε έναν ευχάριστο πονοκέφαλο, δείχνοντας πως αποτελεί μία αξιόπιστη λύση πίσω από τον Αραμπί.\nΤο ιδανικό comeback στο σκοράρισμα\nΟ Τικίνιο έκανε το comeback στο σκοράρισμα την ιδανική στιγμή έπειτα από δύο αγώνες. Συγκεκριμένα με τους ερυθρόλευκους έχει σκοράρει έξι γκολ τη φετινή σεζόν. Τελευταία φορά είχε βρει δίχτυα στην εκτός έδρας αναμέτρηση απέναντι στον Παναιτωλικό στις 30 Οκτωβρίου, όπου είχε ανοίξει το σκορ με κεφαλιά στο 13ο λεπτό.\nΣτο πρωτάθλημα έχει σκοράρει δύο φορές κόντρα στον Απόλλωνα Σμύρνης, ενώ έχει πετύχει γκολ και στο 2-0 απέναντι στον Αστέρα εκτός έδρας. Αυτά τα τρία γκολ τα είχε πετύχει σε δύο συνεχόμενες αγωνιστικές, ενώ μεσοβδόμαδα είχε σκοράρει και στην Κωνσταντινούπολη κόντρα στη Φενέρ.\nΤο γκολ του την περασμένη Πέμπτη ήταν το μεγαλύτερο του με τη φανέλα του Ολυμπιακού, δεδομένης της κρισιμότητάς του. Έτσι, έδειξε και εκείνος πως είναι φτιαγμένος για τις κρίσιμες στιγμές.\nΑπό τα 15 παιχνίδια φέτος που έχει αγωνιστεί ο Τικίνιο, έχει παίξει βασικός στα πέντε, ενώ άλλες έξι φορές έχει περάσει αλλαγή. Την πρωτοκαθεδρία φυσικά έχει ο Αραμπί των εννέα γκολ, όμως ο Βραζιλιάνος αποδεικνύει, ειδικά με γκολ σαν αυτό της Πέμπτης, ότι ο Ολυμπιακός έχει δύο πολύ καλούς επιθετικούς, τους οποίους ο Μαρτίνς μπορεί να εμπιστευτεί ανά πάσα ώρα και στιγμή.\nΧρήσιμος ενόψει της δύσκολης συνέχειας\nΟ Πέδρο Μαρτίνς έχει ανάγκη από δύο έτοιμους στράικερ. Άλλωστε, η συνέχεια μέχρι και το τέλος του 2021 είναι αρκετά απαιτητική και το πρόγραμμα αρκετά φορτωμένο. Οι ερυθρόλευκοι έχουν διαφορά τριών πόντων (με αγωνιστική λιγότερη) από τη δεύτερη θέση στο πρωτάθλημα και θέλουν να τη διευρύνουν. Αυτό σημαίνει πως οι απώλειες μέχρι το φινάλε του 2021 δεν είναι στο πρόγραμμα.\nΤην ίδια ώρα ο Ολυμπιακός έχει ένα ακόμη παιχνίδι για τη φάση των ομίλων του Europa League, κόντρα στην Άντβερπ, όπου θα κυνηγήσει την πρώτη θέση. Παράλληλα, μπαίνει και στον θεσμό του Κυπέλλου Ελλάδας με επιπλέον δύο παιχνίδια να προστίθεται μεσοβδόμαδα.\nΤο πρόγραμμα του Ολυμπιακού το 2021\nΟλυμπιακός - Βόλος (28/11, 15:00) - Super League Interwetten\nΛεβαδειακός - Ολυμπιακός (1/12, 17:00) - Κύπελλο Ελλάδας\nΟΦΗ - Ολυμπιακός (4/12, 19:30) - Super League Interwetten\nΆντβερπ - Ολυμπιακός (9/12, 19:45) - Europa League\nΟλυμπιακός - Άρης (12/12, 19:30) - Super League Interwetten\nΑτρόμητος - Ολυμπιακός (15/12, 19:30) - Super League Interwetten\nΟλυμπιακός - Λαμία (19/12, 15:00) - Super League Interwetten\nΟλυμπιακός - Λεβαδειακός (22/12) - Κύπελλο Ελλάδας *ενδεικτική ημερομηνία\nΌπως διαπιστώνει κανείς, το πρόγραμμα είναι αρκετά βαρύ και τα παιχνίδια συνεχόμενα. Επομένως, ο Πέδρο Μαρτίνς πρέπει να έχει σε ετοιμότητα όλες τις μονάδες του, ώστε να συνεισφέρουν τα μέγιστα. Ο Τικίνιο με το γκολ που πέτυχε απέναντι στη Φενέρ, έδειξε ότι ο Πορτογάλος μπορεί να βασίζεται πάνω του.


Τα εκλογικά κέντρα του Κινήματος Αλλαγής στη Μεσσηνία - ΕΛΕΥΘΕΡΙΑ Online\nΓια τις εκλογές ανάδειξης του νέου προέδρου του Κινήματος Αλλαγής, που θα διεξαχθούν την Κυριακή 5 Δεκεμβρίου και πιθανότατα και την Κυριακή 12 του μήνα, ενημερώνει η Νομαρχιακή Επιτροπή Μεσσηνίας του κινήματος.\nΗ ενημέρωση αφορά τους όρους και τις προϋποθέσεις συμμετοχής στις εκλογές, καθώς και τις 12 πόλεις και χωριά του νομού όπου θα στηθούν κάλπες.\nΗ Ν.Ε. του ΚΙΝΑΛ αναφέρει ότι “στις εκλογές αυτές ψηφίζουν τα μέλη και οι φίλοι του Κινήματος Αλλαγής” και διευκρινίζει: “Ως μέλη του Κινήματος Αλλαγής, ορίζονται όσες και όσοι συμφωνούν με τις αρχές και τις επιδιώξεις του κινήματος. Κατά τη διαδικασία των εκλογών όποια/ος δεν είναι ήδη μέλος, υποβάλλει αίτηση εγγραφής ως μέλος ή φίλος και δηλώνει ότι δεν είναι μέλος άλλου πολιτικού κόμματος. Μέλη ή φίλοι μπορούν να εγγραφούν Ελληνίδες/Ελληνες πολίτες, πολίτες της Ευρωπαϊκής Ενωσης και αλλοδαπές/οί που κατοικούν μόνιμα και νόμιμα στην Ελλάδα, ηλικίας 16 ετών και άνω, οι οποίοι αποδέχονται τις αρχές του ΚΙΝΑΛ. Δεν μπορούν να εγγραφούν μέλη ή φίλοι όσες και όσοι συμμετέχουν σε άλλο πολιτικό κόμμα ή σε φορείς με στόχους που έρχονται σε αντίθεση με το ΚΙΝΑΛ”.\nΕπισημαίνεται ότι θα τηρηθεί αυστηρά το υγειονομικό πρωτόκολλο και η χρήση μάσκας είναι υποχρεωτική σε όλους τους κλειστούς χώρους.\nΟι εσωκομματικές εκλογές του ΚΙΝΑΛ θα διεξαχθούν:\n1) Στο Δήμο Καλαμάτας: Στο Πνευματικό Κέντρο Καλαμάτας (είσοδος από πάροδο Πανταζοπούλου), 4 εκλογικά τμήματα.\n2) Στο Δήμο Μεσσήνης: Στο Δημαρχείο Μεσσήνης, 2 εκλογικά τμήματα. Στο δημοτικό κατάστημα Πεταλιδίου.\n3) Στο Δήμο Δυτικής Μάνης: Στο Δημαρχείο στην Καρδαμύλη.\n4) Στο Δήμο Οιχαλίας: Στο Δημαρχείο στον Μελιγαλά.\n5) Στο Δήμο Τριφυλίας, 4 εκλογικά τμήματα: Στο Δημαρχείο στην Κυπαρισσία. Στα δημοτικά καταστήματα Φιλιατρών, Γαργαλιάνων, Κοπανακίου.\n6) Στο Δήμο Πύλου - Νέστορος, 3 εκλογικά τμήματα: Στο Δημαρχείο στην Πύλο. Στα δημοτικά καταστήματα Κορώνης και Βλαχόπουλου.


Royal Beach & Resort Al Fuqait | Huno Ξενοδοχείο\nRoyal Beach & Resort Al Fuqait - Huno.gr\nΞενοδοχεία > Ηνωμένα Αραβικά Εμιράτα > Al Fuqait > Ar Rul > Royal Beach & Resort Al Fuqait\nRoyal Beach & Resort Al Fuqait\nAl Faqeet 4.1/5 "Άριστο" (23 Κριτικές)\nΣύγκριση τιμών για τη διαμονή σας στο Royal Beach & Resort Al Fuqait\nΚατατάσσεται 1st από 0 ξενοδοχεία της Al Fuqait Booking.com\n4 αστέρων στην Al FuqaitΤο\nRoyal Beach Hotel & Resortείναι έναελκυστικό ακίνητο κατηγορίας 4 αστέρων, που βρίσκεται στην περιοχή Ar Rul της Al Fuqait,στην Ηνωμένα Αραβικά Εμιράτα. Μέση κριτική πελατών ως 'Άριστο' με βαθμολογία 8.2. Το φιλικό προσωπικό είναι διαθέσιμο να σας βοηθήσει κατά τη διάρκεια της παραμονής σας. Επί του παρόντος κατατάσσεται1st από 0 ξενοδοχεία στην Al Fuqait με συντελεστές την τιμή και την αξιολόγηση πελατών.Ανέσεις που συμπεριλαμβάνουν υπηρεσία δωματίου και εμπορικό κέντρο είναι διαθέσιμες στους πελάτες στο Royal Beach Hotel & Resort. Επίσης είναι διαθέσιμο ίντερνετ υψηλών ταχυτήτων και γυμναστήριο. Διατίθεται επίσης πισίνα, χώρο στάθμευσης και θυρωρός κατά την παραμονή σας στο Royal Beach Hotel & Resort.\nΤο Royal Beach Hotel & Resort έχει 41 εντυπωσιακό δωμάτια και τιμές από AED550 ως AED9600.\nΤέλεια τοποθετημένο κοντά σε κορυφαίους πόλους έλξης, το Royal Beach Hotel & Resort βρίσκεται κοντά σε σημεία ενδιαφέροντος συμπεριλαμβανομένων των Dawhat Diba και Bu Shaqq. Πρέπει επίσης οπωσδήποτε να επισκεφτείτε τα Ras Al-Khaimah Mediumwave Transmitter και Khawr Khasab εκεί κοντά. Είναι ιδανικά τοποθετημένο ως το 1st ξενοδοχείο στην Al Fuqait.\nΌταν βρεθείτε στην Al Fuqait, οι κορυφαίες τοπικές περιοχές για επίσκεψη συμπεριλαμβάνουν το Ar Rul και το Al Kubus,και τα δύο από τα οποία βρίσκονται κοντά στο ξενοδοχείο. Το Harat Zutut, το Sumbrair και το Ghurfah βρίσκονται επίσης σε μικρή απόσταση από το κέντρο της Al Fuqait.\nTο ακίνητο είναι διαθέσιμο σε 5 συνεργαζόμενες ιστοσελίδες συμπεριλαμβανομένωνEasytobook, Booking.com, Agoda, Hotels.com and Otels.com. Αναζητήστε τιμές Royal Beach Hotel & Resort από αυτές τις ιστοσελίδες online καταχωρώντας την έρευνά σας στην από πάνω φόρμα ή συγκρίνετε όλες τις δυνατότητες διαμονής στην Al Fuqait στα αριστερά.\nΕπιλογές τοπικής διαμονής που περιλαμβάνουν το 0αστέρων Holiday Beach Motelείναι κοντά στο Royal Beach Hotel & Resort. Επίσης εντός της περιοχής βρίσκονται το Sandy Beach Resort και το JAL Fujairah Resort & Spa. Για άλλες επιλογές δοκιμάστε το Radisson Blue Resort Fujairah (Formerly JAL) λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Royal Beach & Resort Al Fuqait.


Natura Hellas: Αστικό περιβάλλον. Δραστήρια ομάδα πολιτών ομορφαίνει τις γειτονιές της Αλεξανδρούπολης\nΑστικό περιβάλλον. Δραστήρια ομάδα πολιτών ομορφαίνει τις γειτονιές της Αλεξανδρούπολης\nΈνα σημαντικό και αισιόδοξο μήνυμα συμμετοχής και παρέμβασης για την πόλη και τη γειτονιά στην οποία ζούμε, έστειλαν την Κυριακή 15 Ιούνη, τα μέλη της "uplo", με την πρώτη τους δράση στον υπαίθριο χώρο του Παλιού Νοσοκομείου της Αλεξανδρούπολης επί της οδού Δήμητρας.\nΗ δράση αφορούσε στον καθαρισμό και τη διαμόρφωση των χώρων πέριξ του κτιρίου Γ΄ «Μοριακή Βιολογία», ώστε να... καταστεί χώρος στάσης και συναναστροφής των ανθρώπων της Γειτονιάς.\nΜε το σύνθημα «Με τη δική σου βοήθεια, καθαρίζουμε, βάφουμε, φυτεύουμε, ζωγραφίζουμε, γιορτάζουμε!», με ενθουσιασμό, αγάπη και μεράκι, διοργανωτές, νέοι άνθρωποι και παιδιά -όλοι εθελοντές- έδωσαν το παράδειγμα για την ενεργοποίηση των κατοίκων της πόλης με στόχο τη δημιουργία αστικής συνείδησης και σεβασμού των κοινόχρηστων χώρων.\nΚοντά στη δυναμική ομάδα των πολιτών που οραματίστηκαν και σχεδίασαν αυτό το εγχείρημα, βρέθηκε η Αντιπεριφερειάρχης Έβρου κ. Γεωργία Νικολάου, επικροτώντας και ενθαρρύνοντας την προσπάθειά τους.\nΛίγες ημέρες νωρίτερα, αντιπροσωπεία των μελών της ομάδας παρέμβασης "uplo" συναντήθηκε με την κ. Νικολάου στο γραφείο της, την ενημέρωσε για την ομάδα και τη συγκεκριμένη δράση και ζήτησε άδεια για παρεμβάσεις στον παραπάνω χώρο, αφού όπως είναι γνωστό τόσο το κτήριο της παλιάς ψυχιατρικής όσο και το κτήριο Γ΄ «Μοριακή Βιολογία», έχουν παραχωρηθεί για χρήση στην Π.Α.Μ.Θ – Π.Ε. Έβρου.\nΣτην προσπάθεια της "uplo" συνέδραμαν σύλλογοι και Φορείς, με την πιο αισιόδοξη παρουσία αυτή των μικρών παιδιών - καλλιτεχνών, δίνοντας το παρών στο κάλεσμα για μια Γειτονιά όμορφη, φιλική, ασφαλή, δημιουργική και προσβάσιμη.\nΜε την ευχή η προσπάθεια να συνεχιστεί, η Αντιπεριφερειάρχης Έβρου ευχαρίστησε τους διοργανωτές και τους διαβεβαίωσε ότι η Π.Ε. Έβρου θα σταθεί αρωγός στη θετική αυτή δράση που μας γεμίζει αισιοδοξία για το μέλλον.\nΑναρτήθηκε από ecoPelion στις 17:40\n▼ Ιουνίου (202)\n15 πρωτότυπες γλάστρες για φυτά!\nΓεύσεις και αρώματα καλοκαιριού\nΑστικό περιβάλλον - Βέροια. Η «εξαφανισμένη» διάβα...\nΕργαλείο το Παρατηρητήριο Δημοπράτησης Νωπών Αγροτ...\nYucca elata. Το σαπουνόδεντρο\nΧανιά. Δέκα συμβουλές για την εξοικονόμηση νερού\nΤο ζώο της εβδομάδας: Σαΐτα (Platyceps najadum)\nΈδωσε μάχη με αρκούδα και υπέκυψε στα τραύματα του…\nΦιλώτας - Φλώρινα. Ημερίδα για την on line ενημέρω...\nΗ Λουμπλιάνα πράσινη πρωτεύουσα της Ευρώπης για το...\nΤριήμερη γιορτή κερασιού στο Ροδοχώρι Νάουσας\nΜεγάλο το δυναμικό του πολιτιστικού τουρισμού\nΠράσινο αντίο σε λεκέδες!\nΔημόσιος χώρος - Παιδότοποι. Όλες ανεξαιρέτως ΕΠΙΚ...\nΚολύμπησε από Ηγουμενίτσα ως την Kέρκυρα για τα αδ...\nO Ασπροπάρης, ο Δαρβίνος και τα δηλητηριασμένα δολ...\nΑρκαδία. Μουσική, χορός και… μελιτζάνες στο Λεωνίδιο!\n240 χλμ δρόμου για την προστασία των 13.676 χλμ τη...\nΒατούμουρα, κράνα και ρόδια ενισχύονται από τον αν...\nΚαθαρισμός στο Άλσος Κορυλόβου από Συλλόγους της Δ...\nTo όργωμα των χωραφιών αυξάνει τη θερμοκρασία του ...\nΑίθριος χώρος, κήπος. Υπέροχες ιδέες με ξύλινες γλ...\nΑγγλική αγορά οίνου. Στροφή προς την ανάκαμψη της ...\nΜετρήσεις στο Μουστό από το ΕΠΑΛ Άστρους στο πλαίσ...\nΜεσσηνία. Γιορτή καρπουζιού και φέτος στον Αγρίλη ...\nΒοιωτία - Ελικώνας. Πανελλήνια εξόρμηση ερασιτεχνώ...\nMohito με τσίπουρο! Χαμός στη Βόρεια Ελλάδα\nΟΙΝΟΞΕΝΕΙΑ 2014: «Τοπία & Γεύσεις της Αιγιάλειας»\nΦλώρινα. Έσωσαν τον σκύλο που εγκλωβίστηκε στη λίμνη\nΚτικάδος Τήνου. Με θέα το απέραντο Αιγαίο\nΣφήκα-φονιάς απειλεί τα μελίσσια στην Πελοπόννησο!\nΣε προτεραιότητα η αξιοποίηση του Ζεόλιθου για την...\nΕλληνικό Παρατηρητήριο Βιοποικιλότητας. Βάζουμε τέ...\nΔήμος της Λίμνης Καρδίτσας. Η οικολογία και ο τουρ...\nΑνεξέλεγκτες γεννήσεις ή στείρωση;\nΗ ηλεκτρική ενέργεια είναι κοινωνικό αγαθό, όχι εμ...\nΘεσσαλονίκη. Εγκαίνια πάρκου στα Πεύκα του δήμου Ν...\nΚορινθία. Διεθνείς μπλόγκερ «εραστές του κρασιού» ...\nΣτο λιμάνι του Βόλου και πάλι η Αργώ\n"Σαρώνει" στις αγορές το συνεταιριστικό ροδάκινο\nΤυχερός στην ατυχία του, ο μπούφος της Εγνατίας...\nΛέσβος. Πάρκο Νησιώπης: Ανάδειξη απολιθωμάτων και ...\nΜυστήριο με το «μαγικό νησί» στον Τιτάνα\nΕλληνικό Παρατηρητήριο Βιοποικιλότητας. Απάντηση σ...\nΕργαστήριο κατασκευής μουσικών οργάνων από ανακυκλ...\nΚαλοκαίρι στο Μουσείο Φυσικής Ιστορίας Βόλου!\nΠρωτόκολλο συνεργασίας της Ελληνικής Δημοκρατίας κ...\nΚαλαμάτα. Ημερίδα καταγραφής υπεραιωνόβιων ελιών\nΗ Αγκινάρα της Κώμης Τήνου και η γιορτή της\nΔυνατό «χαρτί» για την ελληνική κτηνοτροφία το γάλ...\n4 νέα Μνημεία Παγκόσμιας Κληρονομιάς ανακοίνωσε η ...\nΤο ζώο της εβδομάδας: Φιδαετός (Circaetus gallicus)\nΤο BBC μαγείρεψε στην Πρέβεζα\nΜοναδικά εντυπωσιακές εικόνες από τους χθεσινούς κ...\nΑστικό περιβάλλον. Σιγά μη σκεφτεί τους πεζούς στα...\nΑστικό περιβάλλον - Φλώρινα. Εδώ, κάποτε, ήταν πεζ...\nΦτιάξε το δικό σου pot-in-pot ψυγείο\nΈνα παραμυθένιο Εργοστάσιο και Μουσείο Σοκολάτας σ...\nΗ κρίση έχει χτυπήσει και τα ελαφάκια της Λήμνου π...\nΟ πιο ζεστός Μάιος των τελευταίων 35 ετών\nΔιάκριση για το Μουσείο Φυσικής Ιστορίας Απολιθωμέ...\nΠεντακάθαρα τα νερά στις ακτές της Πρέβεζας!\nΚλιμάκιο του National Geographic στην Κορώνη για τ...\nΗ κάθοδος... των χελωνών\nΠερονόσπορος σε 70.000 στρέμματα καπνών της Ροδόπης\n1o Brevet Φλώρινας\nΕντυπωσιακός… Υδροστόβιλος στα Σύβοτα\nΟι φίλοι μας τα γουρούνια\nΑγώνας υπεραπόστασης 70 χλμ. «ΚΡΟΝΙΟΝ ΠΕΡΑΣΜΑ» στο...\nΕνημέρωση για επικοινωνία με τον Οργανισμό Καταστρ...\nΔιεθνές Συνέδριο στη Ζάκυνθο\nΣτο βιβλίο των κορυφαίων προγραμμάτων LIFE της Ε.Ε...\nΠροβληματισμός για το ακτινίδιο στην Άρτα\nΙωάννινα - Ζαγόρι. Νεκρό από ασιτία αρκουδάκι 4 μηνών\nΑστικό περιβάλλον. Δραστήρια ομάδα πολιτών ομορφαί...\nΜε την πένα και την κάμερα για τους υγρότοπους: οι...\nΑξίζει προβολής. Δήμαρχος έβαλε ταϊστρες για τα αδ...\nΛασίθι. Λαγόψαρα ... βγήκαν στη στεριά!\nΡύπανση ποταμού στη Φλώρινα\nΟικισμός χωρίς ηλεκτρικό στα Χανιά, στις 50 μαγικέ...\nΌλυμπος, από το Μύθο στην Αειφορική Διαχείριση»\nΈτος της …ακρίδας το 2014 για τον Νομό Τρικάλων\nΟι εξαγωγές των γαλλικών κρασιών 2013. Σταθερότητα...\nΗ κλιματική αλλαγή δυσκολεύει τη Μεσόγειο\nΒέροια. Πηγαίνοντας για την Παναγία Δοβρά\nΜεγάλη ζήτηση για γάλα γαϊδούρας από εταιρείες καλ...\nVERENIKE LIFE. Διεθνής επιστημονική διάσκεψη σχετι...\nΔημόσιος χώρος, Γλυπτά. Τα Γλυπτά της Αθήνας\nΔιακήρυξη της Φλωρεντίας για την Ελευθερία των σπό...\nΣτις Νησίδες του Αιγαιόγλαρου\nΤο συνεχές οικονομικό έγκλημα της ΔΕΗ στα νησιά\nΜεσσηνία - Κυπαρισσία. Το Μεγάλο Καλντερίμι – ένα ...\nΗ σχέση της ρύπανσης με τον αυτισμό και τη σχιζοφρ...\nΈνας πολυτελής εξωτικός παράδεισος\n9η Γιορτή Αγκινάρας στην Κώμη Τήνου\nΤο ζώο της εβδομάδας: Γιγάντια νυχτοπεταλούδα-παγώ...\n3.500 ιδιοκτήτες οικιακών φωτοβολταϊκών καταθέτουν...


ΕΠΙΓΕΙΑ ΤΗΛΕΟΡΑΣΗ - ΡΑΔΙΟΦΩΝΟ - Δεν τραβάει η Παγιατάκη στον «Όμορφο κόσμο» στο Lateam.gr\nΔεν τραβάει η Παγιατάκη στον «Όμορφο κόσμο»\nThis is a discussion on Δεν τραβάει η Παγιατάκη στον «Όμορφο κόσμο» within the ΕΠΙΓΕΙΑ ΤΗΛΕΟΡΑΣΗ - ΡΑΔΙΟΦΩΝΟ forums, part of the ΤΗΛΕΟΡΑΣΗ - ΡΑΔΙΟΦΩΝΟ category; Άλλη μια πληγή μαζί με τις άλλες… Δεν τους έφθανε η δυσαρέσκεια για τις χαμηλές πτήσεις της πεντάδας του «Όμορφου ...\n03-11-2009, 17:03: #1\nΆλλη μια πληγή μαζί με τις άλλες… Δεν τους έφθανε η δυσαρέσκεια για τις χαμηλές πτήσεις της πεντάδας του «Όμορφου κόσμου», προβληματισμός επικρατεί στην Μεσογείων και για την αστρολόγα Βίκυ Παγιατάκη. Η τελευταία, εκτός του ότι δεν δένει με τους νεαρούς παρουσιαστές, δεν τραβάει και στα νούμερα. Η σχέση της με την AGB έχει διαρραγεί προ πολλού, πρόκειται για τελείως αντίθετες κατευθύνσεις, βουνό – θάλασσα, ένα πράγμα! Οι φιλότιμες προσπάθειες του Νίκου Παπαδάκη να την ενσωματώσει στην ομάδα δεν βρίσκουν ανταπόκριση, αφού κατά κοινή ομολογία υπάρχει δομικό πρόβλημα για να το πούμε ευγενικά. Η βαριά ψυχολογία της κυρίας αστρολόγας, δεν συνάδει, ούτε με το νεαρό της ηλικίας των υπολοίπων, ούτε φυσικά με τα μούτρα που κάνει όταν αφαιρείται και την συλλαμβάνει ο φακός!\nΥπάρχουν περιθώρια βελτίωσης αν οι ιθύνοντες εντοπίσουν και παραδεχθούν τα λάθη τους. Ας παραδειγματιστούν τουλάχιστον από τις επιτυχίες τους: τον Νίκο Παπαδάκη και τον εξαιρετικό μάγειρα. Χάθηκε ο κόσμος να απευθύνονταν σε κάποιον αστρολόγο νεαρό, από τον χώρο των free press;\nΧριστούγεννα στον κόσμο geodon ΔΙΕΘΝΗ ΝΕΑ 0 25-12-2009 13:24:\nΤο φθηνότερο ΙΧ στον κόσμο geodon ΔΙΕΘΝΗ ΝΕΑ 0 10-01-2008 15:20:


AΣΚΙ: Ιδιώτες Προϊστάμενοι στο Δημόσιο? - ΑΣΚΙ Εφοριακών\nΑΣΚΙ Εφοριακών » ΚΛΑΔΙΚΑ ΝΕΑ » ΑΝΑΚΟΙΝΩΣΕΙΣ ΑΣΚΙ » AΣΚΙ: Ιδιώτες Προϊστάμενοι στο Δημόσιο?\nΕπιστροφή στον εφιάλτη της δεκαετίας του ΄90?\nΜας ανησυχεί η πιθανότητα ιδιωτικοποίησης του Ελεγκτικού μηχανισμού!\nΑυτό τουλάχιστον εμείς καταλαβαίνουμε, σύμφωνα με το άρθρο 96 παρ. 11α, 12 & 13 του Σχεδίου Νόμου «Επιτελικό Κράτος: Οργάνωση, λειτουργία και διαφάνεια της Κυβέρνησης, των Κυβερνητικών Οργάνων και της Κεντρικής Δημόσιας Διοίκησης».\nΕδώ είμαστε και περιμένουμε!!!\nΑλλά το θεωρούμε αδιανόητο να ιδιωτικοποιηθεί ο Ελεγκτικός-Εισπρακτικός μηχανισμός του Κράτους !!!\nΠαραθέτουμε κατωτέρω τα κυριότερα σημεία του προαναφερθέντος άρθρου:\n11.α) Στην Αρχή συστήνονται: (αα) μία (1) θέση Επικεφαλής της Μονάδας Επιθεωρήσεων και Ελέγχων, (ββ) δύο (2) θέσεις Προϊσταμένων για τη Γενική Διεύθυνση Ακεραιότητας και Λογοδοσίας και για τη Γενική Διεύθυνση Ευαισθητοποίησης και Λογοδοσίας και για τη Γενική Διεύθυνση Ευαισθητοποίησης και Δράσεων με την Κοινωνία αντίστοιχα, (γγ) δύο (2) θέσεις Προϊσταμένων για τη Διεύθυνση Στρατηγικού Σχεδιασμού και Συμπεριφορικών Αναλύσεων και για τη Διεύθυνση Δράσεων Ευαισθητοποίησης και Εκπαιδευτικών Πολιτικών. …..\n12. Για την κάλυψη των θέσεων της προηγούμενης παραγράφου εκδίδεται με απόφαση του Διοικητή σχετική προκήρυξη με την οποία εξειδικεύονται τα καθήκοντα της θέσης, τα απαιτούμενα προσόντα και η διαδικασία επιλογής.Υποψήφιοι δύνανται να είναι είτε ιδιώτες είτε μόνιμοι δημόσιοι υπάλληλοι ή λειτουργοί ή υπάλληλοι με σχέση εργασίας ιδιωτικού δικαίου αορίστου χρόνου που υπηρετούν στο δημόσιο τομέα, όπως αυτός οριοθετείται στο άρθρο 51 του ν. 1892/1990, όπως εκάστοτε ισχύει. …..\n13. Στην περίπτωση επιλογής και κάλυψης της θέσης από ιδιώτη συνάπτεται σύμβαση εργασίας ορισμένου χρόνου μεταξύ του Διοικητή της Αρχής και του φυσικού προσώπου διάρκειας τριών (3) ετών με δυνατότητα ισόχρονης ανανέωσης μέχρι τρεις (3) μήνες. …..\nΓια να δείτε το Σχέδιο Νόμου πατήστε εδώ: ΝΟΜΟΣΧΕΔΙΟ-ΕΠΙΤΕΛΙΚΟ-ΚΡΑΤΟΣ\nΓια να δείτε την ανακοίνωση: ΑΝΑΚΟΙΝΩΣΗ ΑΣΚΙ ΙΔΙΩΤΕΣ1\nΕτικέτες: ΑΣΚΙ ΑΝΑΚΟΙΝΩΣΗ ΓΙΑ ΣΧΕΔΙΟ ΝΟΜΟΥ "ΕΠΙΤΕΛΙΚΟ ΚΡΑΤΟΣ"


νεα γραμμη vodafone vdsl, ταχυτητα - Συνδέσεις VDSL & ADSL - Insomnia.gr\nΑρχική Forums Διαδίκτυο Συνδέσεις VDSL & ADSL νεα γραμμη vodafone vdsl, ταχυτητα\nνεα γραμμη vodafone vdsl, ταχυτητα\nΑπό τον stavrakasgtx, 24 Μαΐου 2018 στο Συνδέσεις VDSL & ADSL\nΚαλησπέρα στη παρέα. Έκανα αίτηση για 50αρα vdsl, βρίσκομαι στη περιοχή της ζωγραφου ανω ιλισια. Με την τωρινη γραμμη adsl2+ έχω actual rate 6.5 και attainable 7.4. Δε πιστεύω όταν σε 5 μερες μπει η 50αρα να λοκαρω στα 7.4 μαξ. Όποιος γνωρίζει να μου πει μη δινω τσαμπα λεφτα για 0.9 παραπανω..\nΔεν νομίζω γτ το adsl είναι στο αστικό κέντρο ενώ το vdsl απο το καφαο\nΗ περιοχή του Ζωγράφου ανήκει στο αστικό κέντρο Αμπελοκήπων και ήταν από τα πρώτα στην χώρα μας (το πρώτο στην Αθήνα) που οι καμπίνες του αναβαθμίσθηκαν για παροχή VDSL το μακρινό 2012. Μην σε ανησυχεί η ταχύτητα συγχρονισμού, αφού θα είναι η μέγιστη.\nΌπως είπαν και πιο πάνω μην ανησυχείς. Εκτός απροόπτου θα συγχρονίζεις στα 50 mbps.\nOn 24/05/2018 at 21:56, stavrakasgtx said:\nκαλο θα ηταν να δεις και αυτο για να παρεις τα μεγιστα.


Οι εκλογές στην Ευρώπη και οι θέσεις της EFPIA για μια νέα βιομηχανική στρατηγική - healthmag.gr\nΟι εκλογές στην Ευρώπη και οι θέσεις της EFPIA για μια νέα βιομηχανική στρατηγική\nΤης Elizabeth Kuiper\nΠροσεγγίζουμε μια κρίσιμη περίοδο για την Ευρωπαϊκή Ένωση. Καθώς οι ψηφοφόροι ξεκινούν να συντονίζονται με τις εκλογές του Μαΐου στην Ε.Ε. και τα ευρωπαϊκά κεφάλαια στρέφουν το ενδιαφέρον τους στην καινούρια Ευρωπαϊκή Επιτροπή, τώρα είναι η ώρα να σκεφτούμε το μέλλον.\nΑς ξεκινήσουμε κοιτάζοντας πίσω. Σε αυτό το σημείο του πολιτικού κύκλου πριν από 5 χρόνια, οι ευρωπαϊκές οικονομίες εξακολουθούσαν να αισθάνονται τις επιπτώσεις της παγκόσμιας χρηματοπιστωτικής κρίσης. Η λιτότητα χτυπούσε σκληρά και οι πολίτες φώναζαν για θέσεις εργασίας, κοινωνική σταθερότητα και λόγους αισιοδοξίας. Ήταν δύσκολα χρόνια.\nΕκ των υστέρων, η ΕΕ στάθηκε στο ύψος της, χάνοντας όμως την δυναμική της τα επόμενα χρόνια. Στο πλαίσιο της στρατηγικής «Ευρώπη 2020», ενίσχυσε την προσπάθειά της για «έξυπνη, βιώσιμη και χωρίς αποκλεισμούς ανάπτυξη». Για τη βιομηχανία, συμπεριλαμβανομένου του φαρμακευτικού τομέα, μια σειρά δράσεων που ακολούθησαν, δημιούργησε μια αίσθηση σοβαρής βιομηχανικής στρατηγικής με τομεακές πρωτοβουλίες.\nΗ μελέτη των υπηρεσιών της Επιτροπής, «Φαρμακευτική βιομηχανία: στρατηγικός τομέας για την ευρωπαϊκή οικονομία», δημοσιεύθηκε τον Ιούνιο του 2014.\nΑργότερα εκείνο το καλοκαίρι, τα φάρμακα συμπεριελήφθησαν στις πέντε βασικές βιομηχανίες που επισημάνθηκαν από τον Jean-Claude Juncker και για τις οποίες πήρε την έγκριση του Ευρωπαϊκού Κοινοβουλίου. Η επακόλουθη επιβεβαίωσή του ως Προέδρου της Επιτροπής υποσχέθηκε να εγκαινιάσει μια περίοδο πολιτικής υποστήριξης για την φαρμακοβιομηχανία της Ευρώπης.\nΔεν έγινε. Η Ευρωπαϊκή Επιτροπή τελικά απομακρύνθηκε από την ανάπτυξη μιας βιομηχανικής στρατηγικής για τον συγκεκριμένο κλάδο. Αντ ‘αυτού, η κυρίαρχη αφήγηση ήταν ότι όλες οι βιομηχανίες αντιμετωπίζουν τις ίδιες προκλήσεις και τα μέτρα πολιτικής θα πρέπει να τα αντιμετωπίζουν συλλογικά. Αυτό, λογικά, θα βελτίωνε την ανάπτυξη και τη δημιουργία θέσεων εργασίας σε όλους τους τομείς.\nΌμως αυτό δεν αντικατοπτρίζει την πραγματικότητα της Ευρώπης. Η Ευρώπη έχει τα πλεονεκτήματά της, τα οποία περιλαμβάνουν βιοφαρμακευτικές εταιρείες. Η αξιοποίηση αυτών των πλεονεκτημάτων είναι η καλύτερη ευκαιρία για τη δημιουργία βιώσιμης ευημερίας. Είναι πάντα πιο συνετό να αναζητήσουμε ηγετικό ρόλο σε περιοχές υψηλής αξίας και παγκόσμιας σημασίας όπου έχουμε ήδη μια σταθερή βάση.\nΦυσικά, δεν ήταν όλα καταστροφή και θλίψη. Η Ευρώπη έχει σημειώσει κάποιες επιτυχίες τα τελευταία πέντε χρόνια. Το πρόγραμμα «Ορίζων 2020» έχει καταδείξει την προσήλωση της Ευρώπης στην καινοτομία, ακόμη και ενόψει ενός δυσμενούς δημοσιονομικού κλίματος. Η Πρωτοβουλία για τα Καινοτόμα Φάρμακα 2 (ΙΜΙ2) και οι Κοινές Τεχνολογικές Πρωτοβουλίες (JTI) έχουν αποδείξει των ΣΔΙΤ μεγάλης κλίμακας.\nΠαίζοντας με τα δυνατά μας\nΤαυτόχρονα, ο κλάδος συνέχισε να αναπτύσσεται. Οι φαρμακευτικές, αποτελούν μείζονα ευρωπαϊκή βιομηχανία, παρά τον σημαντικό παγκόσμιο ανταγωνισμό. Τα φάρμακα και τα εμβόλια δημιουργούν θέσεις εργασίας, κατευθύνουν τις εξαγωγές και βοηθούν στη διατήρηση της καλής υγείας του γηράσκοντος πληθυσμού μας.\nΤροφή για σκέψη: Με εμπορικό πλεόνασμα ύψους 79,7 δισ. ευρώ το 2017, οι φαρμακευτικές έρευνας, θεωρούνται τομέας υψηλής τεχνολογίας που συμβάλλει στο εμπορικό ισοζύγιο της ΕΕ. Η βιομηχανία απασχολεί 115.000 άτομα μόνο στην Ε & Α και 750.000 συνολικά. Οι φαρμακευτικές επένδυσαν περισσότερα από 35 δισ. ευρώ σε έρευνα και ανάπτυξη σε ολόκληρη την Ευρώπη το 2017 και σχεδιάζουν να διατηρήσουν αυτά τα επίπεδα επενδύσεων Ε & Α στην Ευρώπη κατά τα επόμενα πέντε χρόνια.\nΗ Ευρώπη είναι επίσης η δεύτερη μεγαλύτερη φαρμακευτική αγορά στον κόσμο και αντιπροσωπεύει το 22% των παγκόσμιων φαρμακευτικών πωλήσεων. Το φάρμακο είναι ένας τομέας στρατηγικής οικονομικής και κοινωνικής αξίας όπου η ΕΕ μπορεί πραγματικά να δηλώσει παγκόσμιος παίκτης. Για παράδειγμα, περισσότερο από το 80% των δόσεων εμβολίων που παράγονται από φαρμακευτικές έρευνας παράγονται στην Ευρώπη.\nΚαθώς οι Βρυξέλλες και το Στρασβούργο προετοιμάζονται για να καλωσορίσουν μια νεοεκλεγείσα ομάδα βουλευτών του ΕΚ και Επιτρόπων, ο κόσμος μοιάζει πολύ διαφορετικός από αυτόν που αντίκρυσαν πριν από πέντε χρόνια οι πρόεδροι Juncker, Tusk και Tajani.\nΟρισμένες από τις προκλήσεις που αντιμετώπιζαν τότε, η άνοδος του παγκόσμιου ανταγωνισμού, το δυσμενές δημογραφικό, η υποτονική ανάπτυξη, εξακολουθούν να είναι μαζί μας. Μάλιστα, η Ευρώπη έχει γεράσει λίγο ακόμη, ενόσω οι παγκόσμιοι παίκτες, κυρίως η Κίνα, έχουν γίνει πιο δυναμικοί και ισχυροί. Η Κίνα διαθέτει επίσης, κάτι που η Ευρώπη χρειάζεται τώρα, περισσότερο από ποτέ: ένα σχέδιο.\nΥπάρχουν επίσης νέα ζητήματα όπως ο λαϊκισμός. Αυτό έχει διαταράξει τη γεωπολιτική και τις εκλογές των κρατών μελών. Μπορεί επίσης να είναι χαρακτηριστικό του επόμενου Ευρωπαϊκού Κοινοβουλίου. Αυτό θα μπορούσε να υπονομεύσει τον ιδιαίτερο ρόλο της ΕΕ στην γεφύρωση των χωρών μεταξύ τους, ώστε να καταστούν τα μέλη της πιο ελκυστικά για επενδύσεις. Ωστόσο, οι πολίτες που ψηφίζουν υπέρ των λαϊκιστών θέλουν ουσιαστικά τα ίδια πράγματα με όλους τους άλλους: σταθερότητα, ασφαλείς θέσεις εργασίας και ένα βιώσιμο μέλλον. Μια στρατηγική της ευρωπαϊκής βιομηχανίας θα πρέπει να αποτελέσει ύψιστη προτεραιότητα για τους βουλευτές όλων των πολιτικών διαστάσεων.\nΑπαντώντας στα megatrends\nΌποια και αν είναι η μορφή της νέας πολιτικής ηγεσίας της ΕΕ, θα χρειαστεί να τρέξουν. Δεν υπάρχει χρόνος για χάσιμο. Ο κόσμος αλλάζει γρήγορα γύρω μας, ιδιαίτερα σε τομείς όπως η τεχνητή νοημοσύνη, η ψηφιοποίηση και τα μεγάλα δεδομένα – big data. Η εξέλιξη αυτή περιλαμβάνει την αξιολόγηση των συστημάτων υγείας της ΕΕ χρησιμοποιώντας τα σχετικά αποτελέσματα των ασθενών, με την υποστήριξη ψηφιακών λύσεων και ενός εναρμονισμένου ευρωπαϊκού δικτύου δεδομένων για την υγεία.\nΑυτό, προκειμένου να βελτιωθεί η πρόσβαση των ασθενών στην Ευρώπη, με τη δημιουργία ενός μελλοντικού ευρωπαϊκού συστήματος κλινικής αξιολόγησης, σε συντονισμό με τις προτάσεις της Ευρωπαϊκής Επιτροπής για την HTA, που επιταχύνει τη διαδικασία μέσω της εναρμόνισης των απαιτήσεων κλινικών δεδομένων και της κατάργησης των διπλών αξιολογήσεων.\nΟρισμένες από αυτές είναι οι λύσεις για τις κοινωνικές και δημογραφικές προκλήσεις που αντιμετωπίζουμε. Για παράδειγμα, η απομακρυσμένη παρακολούθηση ασθενών με διαβήτη που χρησιμοποιούν τεχνολογίες αισθητήρων θα είναι απαραίτητη για την αντιμετώπιση της αύξησης των χρόνιων ασθενειών. Η συλλογή και η ανάλυση των αποτελεσμάτων των δεδομένων για την υγεία υπόσχεται να προσφέρει αποδοτικότητα του συστήματος υγείας, καλύτερη υγεία και λιγότερες διακυμάνσεις. Οι εξατομικευμένες κυτταρικές θεραπείες θα αλλάξουν τη φροντίδα του καρκίνου, ενώ η ρομποτική και οι συναφείς παράγοντες αναμορφώνουν την προηγμένη τεχνολογία κατασκευής.\nΚαι αυτές οι τεχνολογίες, όχι μόνο μπορούν να μας κρατήσουν υγιείς και πιο παραγωγικούς, αλλά θα αποδεσμεύσουν και μεγαλύτερη αξία για τις δαπάνες υγείας και θα αποτελέσουν πηγή θέσεων εργασίας και ανάπτυξης.\nΗ ΕΕ έχει μια παγκόσμια φήμη για την καινοτομία και την Ε & Α. Είναι επίσης ένα από τα καλύτερα μέρη του κόσμου για κλινικές μελέτες και παγκόσμιος ηγέτης στα ΣΔΙΤ, παράγοντες που αξίζει να προστατευθούν. Για να γίνει αυτό, η βιομηχανία επενδύει σε μεγάλο βαθμό στην καινοτομία. Από την πλευρά τους, οι εκλεγμένοι υπεύθυνοι λήψης αποφάσεων πρέπει να διασφαλίσουν ότι η υγεία αποτελεί προτεραιότητα για την κατανομή δημόσιων πόρων έρευνας.\nΗ προσέλκυση της έρευνας είναι πολύ περισσότερο από χρηματοδότηση. Η επιτυχία της Ευρώπης μέχρι σήμερα στηρίχθηκε σε προσπάθειες συνεργασίας μεταξύ δημόσιων αρχών, ρυθμιστικών φορέων, πανεπιστημίων, νοσοκομείων, ερευνητικών οργανισμών, οργανώσεων ασθενών και βιομηχανίας. Η ανάπτυξη του εργατικού δυναμικού και η προσέλκυση θέσεων εργασίας, τροφοδοτούν την πρόοδο της βιομηχανίας και την οικονομική ανάπτυξη.\nΜπορούμε να κάνουμε περισσότερα. Η Ευρώπη μπορεί να αποτελέσει μαγνήτη για επενδύσεις, υποστηρίζοντας την υιοθέτηση της καινοτομίας στα συστήματα υγείας. Και με τη διατήρηση και ανάπτυξη του παγκόσμιας εμβέλειας συστήματος πνευματικής ιδιοκτησίας, η παροχή κινήτρων στην Ε & Α στους τομείς των ακάλυπτων ιατρικών αναγκών και την υποστήριξη μικρότερων εταιρειών, οι υπεύθυνοι για τη χάραξη πολιτικής θα διασφαλίσουν ότι η Ευρώπη θα διατηρήσει την έδρα της στην κορυφή της ιατρικής καινοτομίας.\nΗ πνευματική ιδιοκτησία και η κανονιστική αριστεία μπορούν επίσης να αποτελέσουν σημαντικά εργαλεία στην εμπορική ατζέντα της Ευρώπης, συμβάλλοντας στην αύξηση των προδιαγραφών διεθνώς και στην εδραίωση της ηγετικής φήμης της.\nΚαθώς βλέπουμε το 2020 και πέρα, η ηγεσία είναι απαραίτητη για το βιομηχανικό μέλλον της Ευρώπης. Μια φιλόδοξη βιομηχανική στρατηγική χρειάζεται εάν η ΕΕ συνεχίσει να ανταγωνίζεται άλλες χώρες, όπως η Κίνα, η Ινδία και οι ΗΠΑ. Οι παγκόσμιοι εταίροι μας έχουν ήδη θέσει τη βιομηχανία στην κορυφή της πολιτικής ατζέντας τους.\nΗ EFPIA έχει ενώσει ένα μεγάλο και πρωτόγνωρο συνασπισμό που συγκεντρώνει 147 ευρωπαϊκές ομοσπονδίες βιομηχανικών τομέων για να υπογράψουν ένα Μανιφέστο που καλεί τους ηγέτες να θέσουν την βιομηχανία στον πυρήνα του μέλλοντος της Ευρώπης. Η Industry4Europe πιστεύει ότι η Ευρώπη θα πρέπει να παραμείνει κόμβος για μια έξυπνη, καινοτόμο και βιώσιμη βιομηχανία που ωφελεί όλους τους Ευρωπαίους και τις μελλοντικές γενιές.\nΣυγκεκριμένα, παροτρύνει την επόμενη Ευρωπαϊκή Επιτροπή να οριοθετήσει την κορυφαία προτεραιότητα του κλάδου στο πενταετές πρόγραμμα εργασίας της και να διορίσει έναν ειδικό αντιπρόεδρο για τη βιομηχανία. Ζητεί από την επόμενη Ευρωπαϊκή Επιτροπή να παρουσιάσει γρήγορα μια φιλόδοξη μακροπρόθεσμη βιομηχανική στρατηγική της ΕΕ, να περιλαμβάνει σαφείς δείκτες και δομές διακυβέρνησης.\nΠιστεύουμε ότι σε αυτή την κρίσιμη στιγμή, υπάρχουν ήδη σημάδια ότι οι ηγέτες της ΕΕ είναι διατεθειμένοι να αδράξουν τη στιγμή. Τον περασμένο Δεκέμβριο, η 6η Υπουργική Διάσκεψη των Φίλων της Βιομηχανίας, μια πρωτοβουλία η οποία υποστηρίχθηκε από 18 κράτη μέλη, δημοσίευσε κοινή δήλωση με διάφορα πολλά υποσχόμενα στοιχεία που θα μπορούσαν να υιοθετηθούν ευρέως.\nΤον Φεβρουάριο του τρέχοντος έτους, η Γερμανία ανακοίνωσε μια ανανεωμένη βιομηχανική στρατηγική, η οποία έλαβε δημόσια υποστήριξη από τη Γαλλία, ενώ το Μάρτιο τα Συμπεράσματα του Συμβουλίου της Ρουμανικής Προεδρίας κάλεσαν την Επιτροπή να θέσει ένα μακροπρόθεσμο όραμα για το βιομηχανικό μέλλον της Ευρώπης.\nΩστόσο, η ιστορία μας θυμίζει ότι η δυναμική μπορεί να χαθεί. Αυτή τη φορά, η Ευρώπη χρειάζεται ένα σαφές και φιλόδοξο βιομηχανικό όραμα για το μέλλον μας. Η αποτυχία δεν είναι επιλογή.\n*Η κ. Elizabeth Kuiper είναι Εκτελεστική Διευθύντρια Δημοσίων Υποθέσεων της EFPIA (Ευρωπαϊκή Ομοσπονδία Φαρμακευτικών Βιομηχανιών και Ενώσεων)\nΔημόσια διαβούλευση για το νομοσχέδιο ακούσιας ψυχιατρικής περίθαλψης\nΕπανεξελέγη πρόεδρος της ΠΕΦΝΙ η κ. Δέσποινα Μακριδάκη\nΨηφιακές λύσεις για ευκολότερη και δικαιότερη υγειονομική περίθαλψη\nΚλινικές Μελέτες: Αγώνας μετ΄εμποδίων για την τελική πρόσβαση\nH κατανάλωση και η δαπάνη φαρμάκου με μεταρρυθμιστική οπτική\nΠιθανές οι ανισότητες από την ιατρική ακριβείας\nΦαρμακοποιοί 7 αστέρων με προδιαγραφές από τον ΠΟΥ\nΣυμμόρφωση των παιδιών – άποψη γονέα\nΗ EFPIA καλοσωρίζει την επιλογή της Στέλλας Κυριακίδη στη θέση της Επιτρόπου Υγείας\nΕρωτήματα για τις πολιτικές υγείας και το ανθρώπινο δυναμικό της


ΠΡΟΣΩΡΙΝΟΣ ΠΡΟΕΔΡΟΣ ΕΚΜΜ – Me, Greek!\nPosted By: Mania Samba 0 Comment Ανδρέας Κριλής, Άννυ Κουτράκη, εκμμ, ελληνική κοινότητα μείζονος μόντρεαλ\nΠαραιτήθηκε η κυρία Άννη Κουτράκη από τα καθήκοντά της Προέδρου της Ελληνικής Κοινότητας Μείζονος Μοντρεάλ. Την θέση της αναλαμβάνει προσωρινά ο μέχρι σήμερα Εκτελεστικός Αντιπρόεδρος ΕΚΜΜ κύριος Ανδρέας Κριλής.\nΣυγκεκριμένα και σύμφωνα με δελτίου τύπου, που λάβαμε από τα γραφεία της κοινότητας, την Κυριακή, 8 Σεπτεμβρίου 2019, η Πρόεδρος της ΕΚΜΜ Άννη Κουτράκη υπέβαλλε την παραίτησή της στα μέλη του Διοικητικού Συμβουλίου. Ο λόγος της παραίτησης της Κας Κουτράκη είναι η αποδοχή της υποψηφιότητάς της να κατέβει στον πολιτικό στίβο, στις επερχόμενες ομοσπονδιακές εκλογές. Τα μέλη του ΔΣ και οι υπάλληλοι της Κοινότητας εύχονται στην Κα Κουτράκη κάθε επιτυχία στα νέα της καθήκοντα.\nΤις επόμενες ημέρες θα ακολουθηθούν όλες οι διαδικασίες, που ορίζουν οι εσωτερικοί κανονισμοί της ΕΚΜΜ, για την ανάδειξη νέου Προέδρου, καθώς και την συμπλήρωση της κενής θέσης του Διοικητικού Συμβουλίου.


Πολύμνια Κοσσόρα ''Η συγγραφή είναι ένα διαρκές ταξίδι σε έναν απέραντο κόσμο''. - Femalevoice.gr ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nHome / συνέντευξη / Πολύμνια Κοσσόρα ''Η συγγραφή είναι ένα διαρκές ταξίδι σε έναν απέραντο κόσμο''.\nΠολύμνια Κοσσόρα ''Η συγγραφή είναι ένα διαρκές ταξίδι σε έναν απέραντο κόσμο''.\nΜαρία Χριστοδούλου 2/27/2018 01:41:00 π.μ. συνέντευξη Edit\nΗ Πολύμνια Κοσσόρα είναι μια δυναμική παρουσία στο χώρο της συγγραφής. Πετυχαίνει να δώσει πνοή στα μικρά θραύσματα εικόνων και εντυπώσεων που συσσωρεύει μέσα της με ένα μοναδικό χειρισμό της σύγχρονης γλώσσας .Αποτυπώνει τις σκέψεις της στο χαρτί και καλεί τον αναγνώστη σε ένα ανεπανάληπτο ταξίδι του νου και της φαντασίας με ανατρεπικές πολλές φορές προεκτάσεις.\nΌταν είσαι παθιασμένος αναγνώστης, αλλά και ακούραστος παρατηρητής των ανθρώπινων πραγμάτων, συσσωρεύεις μέσα σου με τον καιρό ένα τεράστιο μωσαϊκό από εμπειρίες, εντυπώσεις, ακούσματα, βιώματα. Όλο αυτό το υλικό, αυτά τα μικρά θραύσματα από εικόνες και εντυπώσεις ζυμώνονται με έναν μαγικό τρόπο μεταξύ τους ώστε να φτιάξουν μια νέα ιστορία που δεν μοιάζει συγκεκριμένα με τίποτα από τα προηγούμενα. Τότε θέλεις πια να της δώσεις διέξοδο, να την μοιραστείς. Απλώνοντας την στο χαρτί αρχίζεις να νοιάζεσαι για τον αναγνώστη\nΚυκλοφορεί το πόνημα σας" Καίει ο ήλιος τα μεσάνυχτα;" από τις εκδόσεις Ωκεανός. Ποιο ερέθισμα στάθηκε αφορμή για τη συγγραφή αυτού του πνευματικού σας παιδιού;\nΠάντα υπάρχει ένα σποράκι, από μια παλιά εικόνα, από κάποιο άκουσμα. Εδώ ένα τέτοιο σποράκι ήρθε και συναντήθηκε με την η επιθυμία μου να μιλήσω για το πώς μπορεί να έρθει τα πάνω-κάτω μια στρωμένη ‘καλή ζωή’, όταν κάτι απροσδόκητο την βάζει μπροστά σε κρίσιμα διλήμματα. Και πώς στην καρδιά της ανατροπής βρίσκεται η διαφορετικότητα Βορρά – Νότου. Η απόσταση ανάμεσα σε δυο κουλτούρες που έχουν διαμορφώσει διαφορετικά πρότυπα και συμπεριφορές. Πάνω σ’ αυτήν την κεντρική ιδέα θίγονται αναπόφευκτα και άλλα κοινωνικά θέματα, όπως η μονογονεϊκή οικογένεια και το δικαίωμα του παιδιού να διεκδικεί τη ζωή του.\nΠότε ο ήλιος καίει τα μεσάνυχτα; Τι θέλετε να υποδηλώσετε μέσα από λέξεις- σύμβολα;\nΗ συμβολική σημασία αυτού του παράδοξου συνδυασμού, ενός ήλιου που μπορεί να καίει τα μεσάνυχτα, έρχεται να δεθεί με τη ρεαλιστική εκδοχή του Ήλιου του Μεσονυχτίου της Νορβηγίας, που είναι ο ένας από τους δυο πόλους της ιστορίας. Ο συμβολισμός παραπέμπει σε έναν ήλιο-αλήθεια που φωτίζει τα ανείπωτα, ανατρέπει δεδομένα και μπορεί να κάψει ζωές. Ο ήλιος του απρόκλητου, του απροσδόκητου, του παράλογου. Ακόμη, πέρα από όλα αυτά, είναι και ο ήλιος της αγάπης που συμφιλιώνει και επουλώνει πληγές. Φωτίζει και μια νέα ημέρα που μπορεί να ξημερώσει μετά από την απώλεια και την οδύνη.\nΥπάρχουν πραγματικά πρόσωπα και περιστατικά από τα οποία εμπνευστήκατε ή αφορά εξολοκλήρου μυθοπλασία;\nΗ ιστορία του βιβλίου μου είναι αποτέλεσμα μυθοπλασίας, προϊόν αυτής της μαγικής ζύμωσης που ανέφερα προηγουμένως. Ωστόσο η πλοκή περιέχει και ένα μεγάλο, κρίσιμο γεγονός που είναι απόλυτα αληθινό και συντάραξε τη διεθνή κοινή γνώμη όταν συνέβη το 2011. Όσο για τους κεντρικούς χαρακτήρες, αυτοί πλάστηκαν στα μέτρα της ιστορίας που ήθελα να αφηγηθώ. Παρ΄ όλα αυτά, όπως πιστεύω ότι συμβαίνει σε κάθε συγγραφέα, τα πρόσωπα συχνά αντανακλούν πλευρές δικών μου ανθρώπων ή ακόμη και μικρά, σκόρπια στοιχεία της δικής μου ταυτότητας.\nΗ μοίρα ή οι επιλογές τους καθορίζουν τους ήρωες σας;\nΗ ζωή των ηρώων μου αντανακλά άμεσα ή έμμεσα τις επιλογές τους. Τις ιδέες τους, τις αποφάσεις τους σε δεδομένες στιγμές, τις απαντήσεις που δίνουν στα μεγάλα διλήμματα. Έρχονται όμως κάποιες στιγμές, ειδικά όταν πιστεύουν ότι έχουν τα πάντα στον έλεγχο τους, που διαψεύδονται οι βεβαιότητες. Δημιουργούνται συνθήκες, έρχονται απροσδόκητα γεγονότα που ανατρέπουν όλα τα δεδομένα τους. Είτε για καλό, είτε για κακό. Μόνο που η συνειδητοποίηση των ορίων τους συμβαίνει κυρίως στο κακό. Αυτή είναι η δύναμη του Τυχαίου. Αυτό που συνήθως ονομάζουμε μοίρα. Ίσως θα έπρεπε να το λέμε ΖΩΗ, με όλες τις εκπλήξεις της, όμορφες ή δραματικές.\nΠοιο μήνυμα θα θέλατε να περάσετε με το βιβλίο σας στο αναγνωστικό σας κοινό;\nΔεν θα μπορούσα να μιλήσω για μήνυμα. Θα προτιμούσα να περάσω μια προσδοκία μου. Το απόσταγμα, αυτό που θα μείνει στον αναγνώστη από το μαγικό ταξίδι της ανάγνωσης, να είναι η αποδοχή του διαφορετικού, η ανοχή, η συμφιλίωση με τις αδυναμίες μας και η ιαματική δύναμη της αγάπης.\nΔυσκολεύομαι να ορίσω τις παραμέτρους ενός επιτυχημένου εμπορικού βιβλίου. Αρκετές από αυτές ξεφεύγουν από τον έλεγχο του συγγραφέα. Θα προτιμούσα να δώσω κάποια χαρακτηριστικά ενός επιτυχημένου λογοτεχνικά βιβλίου. Κατ’ αρχήν η πλοκή, η ιστορία. Μια ιστορία ενδιαφέρουσα, με ειρμό, ζωντάνια, με πιστευτές ανατροπές. Και αμέσως μετά οι ήρωες. Χαρακτήρες ανθρώπινοι, ρεαλιστικοί, με σάρκα και οστά, με αρετές και αδυναμίες. Όχι υπερήρωες ή τέρατα. Και βέβαια, η γλώσσα. Γλώσσα στρωτή, χωρίς πολλά βαρίδια, όπως η πληθώρα σχημάτων λόγου. Χωρίς πολυλογία, κάτι που δυστυχώς απαντάται πολύ συχνά τελευταία μέσω των βιβλίων-τούβλων των 600 ή 800 σελίδων. Τέλος, το ηχόχρωμα της φωνής του συγγραφέα. Ένα ύφος φυσικό όχι επιτηδευμένο, αλλά διακριτό, που αφήνει ένα αποτύπωμα στον αναγνώστη.\nΗ συγγραφή είναι, πιστεύω, ένα μαγικό, διαρκές ταξίδι σε έναν απέραντο κόσμο. Έναν κόσμο γεωγραφικά, ιστορικά και συναισθηματικά ατελείωτο. Αυτό το ταξίδι έχει στάσεις, έχει ζόρι, δυσκολίες, αλλά και ευτυχισμένες ημέρες. Έχει απογοητεύσεις, μα και εξάρσεις. Έτσι και ξεκινήσεις, μου φαίνεται αδιανόητο να σταματήσεις, έστω και με στάσεις και αναπόφευκτες διακοπές. Με τη συγγραφή ανοίγεις τον εαυτό σου προς τον αναγνώστη, εκτίθεσαι και πλέον προχωρείς χωρίς αναστολές όλο και σε νέες συναντήσεις.\nΜου αρέσει πολύ μια φράση από το βιβλίο μου και πιστεύω ότι το νόημα της πάει πιο μακριά από τις λέξεις:\n«Κι εκείνος να είναι αληθινός, ούτε γίγαντας, ούτε νάνος. Εκείνος που ονειρευόταν τις μεγάλες επαναστάσεις, να κάνει τη μικρή, τη δύστροπη επανάσταση της αποδοχής».


Locust Grove (Λούισβιλ, Κεντάκι) - Κριτικές - TripAdvisor\nLocust Grove, Λούισβιλ - Κριτικές\nΝο 20 από 163 δραστηριότητες - Λούισβιλ\nΙστορικό των χαρουπιών Grove House και κήπος\nΈνα υπέροχο homestead στη μέση του Λούισβιλ. Ένα κρυμμένο διαμάντι μέρος. Το σπίτι του George Rogers Κλαρκ, που χρονολογείται από τα τέλη του 1700 του 1980 - αρχές του 1800 του 1980. . Πλήρως ανακαινισμένο με έπιπλα εποχής στο σώμα. Οι εκδρομές με το τέταρτο...της ώρας καθημερινά. 8 $ ανά άτομο - ένα κελεπούρι. Διαθέτει πολύ ενημερωτική βίντεο και μουσείο της Νίκαιας. Ενδιαφέρουσα κατάστημα δώρων. Αξίζει επίσης αρκετές ώρες σε μια όμορφη ημέρα Λούισβιλ. Ξεναγός Emily ήταν πολύ πεπειραμένοι για το σπίτι και τον κήπο.Περισσότερα\nΕπισκέφθηκα αυτό το όμορφο σπίτι και κήπο με μια μέρα όταν είχαν περίοδο φορείς, οι οποίοι κατέστησαν ακόμα πιο ευχάριστη. Το docent ήταν πολύ ενημερωμένη και παρέχουν καλές πληροφορίες. Είναι ένας πολύ καλός τρόπος για να περάσετε το απόγευμα.\nΕνδιαφέρουσα ιστορία και καλό εθελοντών\nΜια πολύ καλά ανακαινισμένο ιστορικό κτίριο που είδαμε στην αρχή του Λούισβιλ. Η οργάνωση docent ήταν εξαιρετική.\nΑυτό το μέρος ρόλους ιστορία\nΕάν βρίσκεστε σε Lousiville, αυτό το μέρος ένα madwatkry επίσκεψη. Πολλά ιστορία συνδέσεις με μικρά America. Το σπίτι είναι όμορφα, καθώς και την αιτιολογία. Το docents είναι πολύ πεπειραμένοι. Το Visitor Centre διαθέτει ένα ωραίο museum και κατάστημα δώρων.\nΜου αρέσει να μεταβείτε στο ιστορικά σπίτια, έχουν μια ενέργεια, , , κατά κάποιον τρόπο ειρηνικό και παρόλα αυτά υπάρχει μια φρενήρη ενέργειας στον αέρα. Λατρεύω το κατάστημα δώρων εδώ, και πώς θα επεκταθεί σε ράφια στους διαδρόμους. . . Ιδανικό για τοπικές και/ή ασυνήθιστη...δώρα. Οι τιμές είναι λογικές, υπερβολικά, νομίζω. Κάθε φορά που βρίσκομαι εδώ, μπορώ να δω ή να ανακαλύψετε κάτι άλλο δεν ήξερα για το παρελθόν.Περισσότερα\nΤο άριστα ανακαινισμένο και διατηρούνται! Ένα πραγματικό παράδειγμα μιας αναντικατάστατης ιστορία και αναφέρομαι στο σώμα και κήπος. Αυτό το ξενοδοχείο είναι περισσότερο άξια state park κατάσταση από παλιά μου Kentucky Home. Εξάλλου, οι δυο άνδρες όταν επισκέπτονται τα μέλη της οικογένειας και George Rogers Clark...είναι ένα ιστορικό ήρωας σε αντιδιαστολή με Stephen Foster, οι οποίοι δεν ήταν και τόσο ρόλο προτύπου. Ούτως ή άλλως, δεν κάνουν εξαιρετική δουλειά και Kentucky είναι τυχεροί να έχουμε.Περισσότερα\nΑπάντηση από τη διεύθυνση:Απαντήθηκε στις 14 Μαρτίου 2017\nΌριο προς το παρελθόν\nΑυτό ήταν ένα υπέροχο μέρος για να επισκεφθείτε. Ο σύντροφός μου και εγώ πήγαμε στο Φεβρουάριο το πρωί και σχεδόν το είχαμε και εμείς οι ίδιοι. Το οποίο ήταν εξαιρετικό, διότι ο οδηγός μας, Nina, θα μπορούσε να απαντήσει υπομονή μου πολλά ερωτήματα. Ιστορία αφθονεί...εδώ, και μολονότι γνωρίζω κάπως σχετικά με την οικογένεια και την περιοχή (έχοντας προγόνους από εκεί) , δεν είχα ιδέα σχετικά με το inter - connectiveness των προέδρων μας με την οικογένεια Croghan. Το George Rogers Κλαρκ, ο William Clark (of Lewis και Clark fame) , και την ανακάλυψη Mammoth Cave είναι όλα διαποτίζει Nina ενδιαφέρον ιστορικού. Το Croghan house είναι ένας θησαυρός της αρχιτεκτονικά στοιχεία. Είναι επίσης μια παρουσίαση για τη ζωή ενός κάπως αριστοκρατικής οικογένειας της πρόωρης 1800 s. Η Nina εξήγησε σχετικά με τη ζωή τους τότε, και να ενθαρρύνονται να δούμε το θαύματα των λόγων μας μετά την οργάνωση. Το κτίριο καθαυτό δεν είναι μειονέκτημα φιλικοί, και υπάρχουν πολλά λίγο απότομες σκάλες, ότι όσοι έχουν δυσκολία στον εν λόγω τομέα θα πρέπει να ρωτήσετε για εκ των προτέρων. Αλλά, για όσους από εμάς εξακολουθούν να είναι ευέλικτη ώστε να σηκωθούν αρκετές ιστορίες, το Κοινοβούλιο ήταν ένα πραγματικό διαμάντι. Ο κήπος, που επίσης δεν ήταν φιλική αναπηρία, περιλαμβάνουν spring house, συνεργείο, καθώς, αχυρώνα, και περισσότερο, καθώς και ένα μέρος της οικογένειας νεκροταφείο. Υπάρχει ένα πολύ ωραίο κατάστημα δώρων, πολύ φιλικό προσωπικό, και ένα πολύ καλό museum στερεωμένο στο χώρο του ξενοδοχείου. Αξίζει να επισκεφθείτε τη για να βγούμε έξω - - towners. Ίσως να δαπανήσει περίπου 2 ώρες.Περισσότερα\nΑπάντηση από τη διεύθυνση:Απαντήθηκε στις 6 Μαρτίου 2017\nΤο ιστορικό αυτό κτήριο απαιτεί μια οργάνωση, και χρειάστηκαν περισσότερο από δύο ώρες για την Τριώροφη κατοικία. Το τουριστικό οδηγό δεν θα σταματήσουμε να μιλάμε. Δεν υπάρχει τίποτα ενδιαφέρον για το θέμα αυτό.Περισσότερα\nΑπάντηση από τη διεύθυνση:Απαντήθηκε στις 30 Ιανουαρίου 2017\nΔεν το βρήκα Locust Grove να αυτή την συναρπαστική. Φαίνεται να είναι ένας τόπος για σχολικές ομάδες και μεγαλύτερα τουρίστες. Είμαι σίγουρος ότι είναι υπέροχο για μερικούς, αλλά δεν έκανε τίποτα για μένα.\nΈνα κόσμημα Λούισβιλ- δεν πρέπει να το χάσετε\nΧαρούπια Grove είναι ένα αναπαλαιωμένο 18ου αιώνα plantation. Αυτή ήταν η τελευταία κατοικία του Τζορτζ Rogers Clark. Το ανακαινισμένο αξιαγάπητα επιπρόσθετα. Έχουν επίσης ένα πολύ ωραίο museum και ομορφιάς. Πολλές δραστηριότητες αναπαράστασης, 18ου centry εμποροπανηγύρεις και αγορές καθ' όλη τη διάρκεια του χρόνου. Εξαιρετική χρησιμοποιούνται...πωλήσεις βιβλίων. antique εμποροπανηγύρεις, κήπος εκδηλώσεις και πωλήσεων και al είδη άλλα γεγονότα και τα πράγματα. Αξίζει να γίνει μέλος!Περισσότερα\nΚοντινά εστιατόριαΔείτε και τα 2.017 κοντινά εστιατόρια\nΔείτε και τα 108 κοντινά ξενοδοχείαΔείτε και τα 2.017 κοντινά εστιατόριαΔείτε και τα 404 κοντινά αξιοθέατα\nΛάβετε γρήγορα απαντήσεις από το προσωπικό του Locust Grove και από προηγούμενους επισκέπτες.


Αριθμολογικές προβλέψεις Σεπτέμβριος 2021 | Oroskopos.tv\nΑριθμολογικές προβλέψεις Σεπτέμβριος 2021\nΠροτού περάσουμε στις αναλυτικές προβλέψεις με την αρχαία μέθοδο της Αριθμολογίας, θα θυμηθούμε πώς βρίσκουμε τον προσωπικό μας αριθμό. Ας υποθέσουμε ότι κάποιος είναι γεννημένος στην 1/9/2021. Για να βρούμε τον προσωπικό του αριθμό, αρκεί να προσθέσουμε ένα-ένα τα ψηφία της ημερομηνίας γεννήσεώς του : 1 + 9 + 2 + 0 + 2 + 1 = 6. Άρα ο αριθμός του εν λόγω ατόμου είναι το 6. Οι προσωπικοί αριθμοί είναι εννιά από το 1 έως το 9, όσοι δηλαδή και οι μονοψήφιοι αριθμοί. Μας αποκαλύπτουν στοιχεία τόσο για τον χαρακτήρα όσο και για το πεπρωμένο μας.\nΟ Σεπτέμβριος του 2021 έχει την αριθμητική αξία του 5. Αυτό γιατί είναι ο 9ος μήνας που όταν προστεθεί στην αριθμητική αξία της χρονιάς ( 5 ) μας δίνει το αριθμολογικό αποτέλεσμα 5 : 9 ( Σεπτέμβριος ) + 5 ( 2021 = 2 + 0 + 2 + 1 = 5 ) = 14 = 1 + 4 = 5. Τόσο στην Δυτική όσο και στην Ινδική αριθμολογία ο αριθμός 5 «επηρεάζεται» από τον πλανήτη Ερμή. Στους πυθαγόρειους το 5 σήμαινε τον αριθμό του γάμου. Με την έννοια ότι πάντρευε τον πρώτο θηλυκό και ζυγό αριθμό 2 με τον πρώτο μονό και αρσενικό αριθμό 3. Αυτοί οι δύο αριθμοί καλούνται να συνυπάρξουν με αρμονία στο 5! Ο αριθμός 5 ήταν συνδεδεμένος με την θεά Αφροδίτη.\nΣύμφωνα με τα παραπάνω θα διανύσουμε έναν μήνα επικοινωνίας, γνώσης και γενικότερα ουσιαστικής συνδιαλλαγής. Η τύχη θα ευνοήσει την απόκτηση χρημάτων, είτε μέσω της ίδιας της τύχης, είτε μέσω της δυναμικής επαγγελματικής αποκατάστασης. Οι γνωριμίες και τα φλερτ θα έχουν επιτυχή πορεία και εξέλιξη. Για κάποιους που το προβλέπει η εργασία τους θα έρθει φήμη και αναγνωρισιμότητα. Αρκετοί θα αποκτήσουν νέες γνώσεις και καινούργια γνωστικά ενδιαφέροντα. Άτομα που μεταξύ τους είχαν απομακρυνθεί χωρίς σοβαρό λόγο, θα έχουν την ευκαιρία να επικοινωνήσουν και πάλι. Ασυνεννοησίες και προβληματισμοί θα ηρεμήσουν, ή θα πάρουν τον δρόμο της λύσης τους, για χάρη της ψυχικής γαλήνης και ηρεμίας. Αρκετά ζευγάρια σε δεσμό θα μιλήσουν για γάμο κτλ.\nΕπιπλέον τυχεροί-ες θα είστε όσοι-ες έχετε προσωπικό αριθμό το 5 κι εκείνοι-ες που είστε γεννημένοι-ες στις 5, 14, 23 οποιουδήποτε μήνα. Επίσης όσοι-ες έχετε ως αρχικά ή ως διάσπαρτα στο ονοματεπώνυμό σας, όπως αναγράφετε στην ληξιαρχική πράξη γεννήσεώς σας, τα γράμματα Ε, ε – Ν, ν – Φ, φ, τα οποία σύμφωνα με τη πυθαγόρεια Αριθμολογία αντιστοιχούν στον αριθμό 5. Στο λατινικό αλφάβητο τα γράμματα που έχουν την αριθμητική αξία του 5 είναι τα : E, e – N, n – W, w.\nΠροσωπικός αριθμός ΕΝΑ [ 1 ]\nΘα βρεθείτε σε υπερένταση, αλλά κάτι καλό θα προκύψει από αυτό. Εκείνοι που θα σας εκνευρίσουν ενδέχεται να είναι και οι ίδιοι που θα σας πάνε ένα βήμα μπροστά.\nΣτον δεσμό ή στον γάμο σας «μαζί δεν κάνετε και χώρια δεν μπορείτε». Παρόλα αυτά δεν φαίνεται αυτό να σας διαλύει. Ίσα-ίσα θα είναι μία φάση κατά την οποία θα αναθεωρήσετε ορισμένα πράγματα στην σχέση σας, ώστε να βρείτε την νέα σας ισορροπία. Γενικότερα θα κάνετε δημιουργικά πράγματα μαζί, έστω κι αν προς ώρας διαφωνείτε σε λεπτομέρειες.\nΑν έχετε χωρίσει πρόκειται να περάσετε έναν μήνα ανατροπών, όπου θα έρθουν ευκαιρίες επανασύνδεσης. Ωστόσο καλό θα είναι να πάρετε στα σοβαρά αυτές τις ευκαιρίες. Μην τις αφήνετε να φεύγουν μέσα από τα χέρια σας με την πεποίθηση πως δοκιμάζετε ο-η ένας-μία την-τον άλλη-ον. Κάτι τέτοιο θα φέρει εκνευρισμό και απογοήτευση. Σκεφτείτε εάν πράγματι η σχέση σας μπορεί να βρει την ισορροπία της. Αν πιστεύετε πως μπορεί, τότε κρατήστε θετική στάση στην πρόκληση της επανασύνδεσης.\nΟι ελεύθεροι κι οι ελεύθερες θα κάνετε νέα γνωριμία, ίσως σε χώρο διακοπών ή σε φάση ψυχαγωγίας, όπου στην αρχή θα υπάρξουν δύο αντικρουόμενες δυνάμεις : Από την μία έλξη! Κι από την άλλη εκνευρισμός ή και θυμός με τον χαρακτήρα της-του άλλης-ου! Θα ξεκινήσει μία ροή επαφών όπου θα κυριαρχήσει το πάθος. Αργότερα θα χαλαρώσετε και θα βρείτε τα κοινά σημεία συνεννόησής σας.\nΣτην εργασία σας προβλέπεται να γίνονται δημιουργικά πράγματα, τα οποία θα ανεβάσουν το επίπεδο της δουλειάς σας. Ίσως η σχέση σας με έναν-μία προϊστάμενό σας να είναι κάπως αιχμηρή, χωρίς να γίνεται αφόρητη. Παρόλα αυτά, τούτο ενδέχεται να σας «βοηθήσει» να γίνετε ακόμη καλύτεροι στη δουλειά σας! Επίσης θα έχετε επιπλέον αναγνώριση. Τα χρηματικά δεδομένα σας θα είναι σε σταθερή άνοδο!\nΕάν αναζητάτε νέα εργασία, θα έχετε την ευκαιρία να εισέλθετε σε μεγάλη πόρτα, ιδιωτική ή δημόσια, όπου θα αποκατασταθείτε επαγγελματικά. Είτε θα σας βοηθήσει γι αυτό κάποιος-α γνωστός-η σας με επιρροή και κύρος, είτε θα πετύχετε μόνοι σας να κερδίσετε αυτήν τη θέση μέσω του βιογραφικού σας ή κάποιας συνέντευξης. Θα αλλάξει εντελώς το οικονομικό και επαγγελματικό σας προφίλ. Θα χρειαστεί να είστε συγκεντρωμένοι και εργατικοί.\nΠροσωπικός αριθμός ΔΥΟ [ 2 ]\nΘα χρειαστεί να κάνετε κάποια απαραίτητα ξεκαθαρίσματα. Ήρθε η ώρα καθυστερημένες αποφάσεις να υλοποιηθούν, ανοίγοντας νέα δεδομένα στην ζωή σας.\nΣτον δεσμό ή στον γάμο σας θα εστιάσετε και εσείς και ο-η σύζυγος ή σύντροφός σας στην επίλυση των προβλημάτων της σχέσης σας. Για να βρείτε την ισορροπία σας θα χρειαστεί να θέλετε πραγματικά και οι δύο να στηρίξετε τον δεσμό ή τον γάμο σας. Δυστυχώς η κατάσταση δεν θα ηρεμήσει εφόσον βάζετε πάνω από όλα το εγώ σας. Τότε θα χαθείτε ανάμεσα σε μία αναποτελεσματική αυτοκριτική, όπου ο-η καθένας-μία σας θα συμπεραίνει τελικά ότι έχει το απόλυτο δίκιο και η-ο άλλη-ος δεν το αναγνωρίζει!\nΑν έχετε χωρίσει, όμως σας νοιάζει η πιθανότητα επανασύνδεσης, καλό θα είναι να σκεφτείτε ουσιαστικά, εάν είναι κάτι που αξίζει! Υπάρχει η πιθανότητα να είστε αρκετά διαφορετικές ιδιοσυγκρασίες, ώστε η επανασύνδεση να ανακυκλώσει τα ίδια προβλήματα έως τον επόμενο σας χωρισμό! Στην περίπτωση αυτή καλό θα είναι να μείνετε απομακρυσμένοι-ες και να αφήσετε χώρο για ένα καινούριο ταίρι, πιο ταιριαστό με εσάς. Διαφορετικά θα έχετε μία καλή ευκαιρία επανασύνδεσης και θα είναι σωστό να δείξετε κι οι δύο σας σταθερά καλή θέληση.\nΟι ελεύθεροι κι οι ελεύθερες θα κάνετε μία νέα γνωριμία με γυναίκα ή άντρα αντίστοιχα, που ενδέχεται να περνάει μία κάπως προβληματισμένη φάση στην ζωή της-του. Εάν έχετε την θέληση να δείξετε κατανόηση, ίσως να ξεκινήσει μία ενδιαφέρουσα γνωριμία με καλές προοπτικές, η οποία θα στηριχτεί αρκετά πάνω στην αμοιβαία εκτίμηση. Προσέξτε ωστόσο να μην αμελείτε τις δικές σας ανάγκες, αφήνοντας την εντύπωση πως είστε εκεί μόνο για να δίνετε και όχι για να παίρνετε.\nΣτην εργασία σας θα χρειαστεί να γίνει μία αναδιοργάνωση και κάποια πράγματα να επαναπροσδιοριστούν. Αυτό είτε είναι στο δικό σας χέρι, είτε στο χέρι άλλων, θα φέρει μία καινούργια τάξη, η οποία ενδεχομένως και να χρειάζεται προκειμένου να γίνει πιο ισχυρός ο χώρος της δουλειάς σας. Μην βιαστείτε να βγάλετε συμπεράσματα και δείξτε υπομονή και καρτερικότητα. Από χρηματικής πλευράς θα είστε καλυμμένοι.\nΕάν ψάχνετε για καινούρια εργασία, η αναζήτησή σας θα σας οδηγήσει σε έναν επαγγελματικό χώρο, όπου κάτι θα σας τραβάει να πάτε και κάτι θα σας ωθεί να φύγετε! Το κριτήριο θα είναι μάλλον η υποψία ότι μπορεί να σας ζητηθούν πράγματα πέρα από τις δυνατότητές σας. Παρόλα αυτά, εάν δεν έχετε κάτι να χάσετε, μπορείτε να δοκιμάσετε. Ίσως τελικά οι προκλήσεις να σας φανούν ενδιαφέρουσες!\nΠροσωπικός αριθμός ΤΡΙΑ [ 3 ]\nΑυτόν το μήνα θα μάθετε αρκετά πράγματα, ή εσείς θα διδάξετε τους άλλους. Αυτή η διαδικασία θα γίνει σε ένα ευχάριστο κλίμα καλής συνεννόησης.\nΣτον δεσμό ή στον γάμο σας θα περάσετε μία ευχάριστη περίοδο με τον-την σύζυγο ή σύντροφό σας. Καλό θα είναι να προσέξετε τα όρια ανάμεσα στην ανάλαφρη διάθεση και στην επίπλαστη ευτυχία. Κάτι τέτοιο σημαίνει ότι δεν θα πρέπει να προσπερνάτε μεταξύ σας πράγματα που σας ενοχλούν για να διατηρηθεί ένα καλό κλίμα με το ζόρι. Οπότε βάλτε ως προτεραιότητα την ειλικρίνεια στην σχέση σας και τον καλό τρόπο για να είστε ειλικρινείς.\nΕάν έχετε χωρίσει και θέλετε να έρθετε σε επανασύνδεση με τον ή την πρώην σας, αυτό δεν θα είναι δύσκολο να γίνει. Τουναντίον θα γίνει σχεδόν αυθόρμητα και από μόνο του, μιας και η χημεία με το πρώην ταίρι σας είναι αρκετά δυνατή για κάτι τέτοιο. Παρόλα αυτά θα χρειαστεί να δείτε τι θα πρέπει να βελτιωθεί, ώστε να μην μπαίνετε στην διαδικασία ανακύκλωσης χωρισμών και επανασυνδέσεων. Ίσως να είναι καλό να πάρετε κι οι δύο σας πιο σοβαρά τον παράγοντα της δέσμευσης στην σχέση σας!\nΟι ελεύθεροι κι ο ελεύθερες θα κάνετε μία καινούρια γνωριμία σε χώρο όπου πιθανόν να υπάρχει κάποια ιεραρχία. Δεν αποκλείεται για ορισμένους-ες η γνωριμία αυτή να είναι ανάμεσα σε εσάς και σε ένα ιεραρχικά ανώτερο ή κατώτερο σας άτομο. Ενδεχομένως αυτός ο παράγοντας να είναι αιτία να εξελιχθεί αυτή η γνωριμία με κάποια αργοπορία. Θα χρειαστεί να είστε προσεκτικοί-ες στις κινήσεις σας, ώστε να μην υπάρξουν παρεξηγήσεις.\nΗ εργασία σας θα βρεθεί σε πολύ καλή φάση και θα υπάρχει κινητικότητα. Ίσως να χρειαστεί να παρακολουθήσετε ένα σχετικό με την δουλειά σας επιμορφωτικό σεμινάριο, ή εναλλακτικά να διδάξετε εσείς κάποιους άλλους. Το κλίμα στον επαγγελματικό σας χώρο θα είναι ευχάριστο και συνεργάσιμο. Τα χρηματικά σας δεδομένα θα βρίσκονται σε πολύ καλό επίπεδο.\nΕάν βρίσκεστε σε αναζήτηση εργασίας, θα είναι σχετικά εύκολο να αποκτήσετε μία. Θα σας έρθει κάποια πληροφορία, η οποία θα αφορά σε έναν επαγγελματικό χώρο αντάξιο των δικών σας γνώσεων ή δεξιοτήτων. Η περίπτωση αυτή θα είναι αρκετά καλή και θα τραβήξει το ενδιαφέρον σας . Θα έχετε επιτυχία στο να κερδίσετε την θέση που θα διεκδικήσετε.\nΠροσωπικός αριθμός ΤΕΣΣΕΡΑ [ 4 ]\nΘα διανύσετε έναν ευχάριστο μήνα, όμως μπορεί κάποιοι να σας κουράσουν με την προσκόλλησή τους σε εσάς! Γι αυτό ξεκαθαρίστε τη θέση σας απέναντι στους άλλους, κυρίως σε ποιους είστε πραγματικά διαθέσιμοι και σε ποιους όχι.\nΣτον δεσμό ή στον γάμο σας ίσως ο άνθρωπός σας να θέλει να στηριχτεί επάνω σας, ή να έχει την ανάγκη να τον καθοδηγήσετε. Κάτι τέτοιο από την μία θα σας κολακεύσει, γιατί θα εμπιστεύεται την προσωπικότητά σας, από την άλλη όμως θα σας επιφορτίσει με περισσότερη ευθύνη. Χειριστείτε την κατάσταση με διπλωματία. Δηλαδή ούτε να είστε αρνητικοί-ες να δώσετε την στήριξή σας στο ταίρι σας, ούτε να αναλάβετε εξ ολοκλήρου την λύση στα προσωπικά του προβλήματα. Γιατί έτσι άθελά σας θα μάθετε τον-την άλλον-η να εξαρτάτε από εσάς!\nΕάν έχετε χωρίσει κι αναρωτιέστε για την ανατροπή ή όχι του χωρισμού σας, ίσως αρχικά να πρέπει να σκεφτείτε την πρώτη κίνηση! Δηλαδή εάν θα την κάνετε εσείς, ή εάν θα περιμένετε να την κάνει ο-η άλλος-η. Διαφαίνεται ότι συνήθως οι λύσεις στα προβλήματα της σχέσης σας ξεκινούν από εσάς. Μπορεί να είναι μία καλή ευκαιρία να αφήσετε την πρωτοβουλία στον ή στην πρώην σας. Με αυτόν τον τρόπο η ευθύνη στην σχέση σας θα διαμοιραστεί πιο δίκαια από το να είναι κυρίως δικό σας μέλημα. Καλύτερα λοιπόν να περιμένετε την πρωτοβουλία από τον-την άλλον-η, η οποία και θα έρθει έστω και με λίγη καθυστέρηση.\nΟι ελεύθεροι κι οι ελεύθερες θα γνωρίσετε μία γυναίκα ή έναν άντρα αντίστοιχα που θα σας γοητεύσει αλλά ταυτόχρονα θα σας προβληματίσει. Ενδεχομένως κι εσείς εκείνην-ον. Αυτό θα συμβεί επειδή ο χαρακτήρας της-του θα είναι αρκετά ανοιχτός για τα δικά σας δεδομένα. Αυτό ίσως να σας δημιουργήσει ανασφάλεια για το αν θα μπορέστε ή όχι να νιώσετε συναισθηματική σταθερότητα δίπλα σε αυτό το άτομο. Καλό θα είναι να ξεκινήσετε την γνωριμία με εγκράτεια, χωρίς να τα δώσετε όλα και να αφήνεστε σιγά-σιγά, όταν κρίνετε πως μπορείτε να εμπιστευτείτε.\nΣτην δουλειά σας θα τα πάτε πολύ καλά. Κυρίως προβλέπεται άνοδος για εσάς στο κομμάτι της ιεραρχίας. Ταυτόχρονα θα ανέβουν οι χρηματικές σας αποδοχές. Θα χρειαστεί να είστε προσεκτικοί στις σχέσεις σας με τους προϊσταμένους και τους υφισταμένους σας, γιατί αυτό θα καθορίσει αρκετά την επιτυχία ή μη της θέσης σας. Να χρησιμοποιείτε όσο μπορείτε την διπλωματία σας.\nΌσοι αναζητάτε νέα εργασία, θα βρείτε μία σε υπεύθυνη θέση. Τούτο θα σας κάνει από την μία να νιώσετε τυχεροί κι από την άλλη θα σας επιφορτίσει με επιπλέον ευθύνη. Φροντίστε να κερδίσετε τους άλλους στο φιλότιμό τους και μην ασκείτε πίεση εάν αυτό σας δίνεται σαν δυνατότητα. Έτσι θα έχετε επιτυχία και διάρκεια!\nΠροσωπικός αριθμός ΠΕΝΤΕ [ 5 ]\nΈνας δυναμικός μήνας μπαίνει για εσάς! Θα είστε δημιουργικοί. Θα έχετε καλούς συνεργάτες δίπλα σας και γενικότερα ανθρώπους με τους οποίους θα συνεννοείστε αρμονικά!\nΣτον δεσμό ή στον γάμο σας η έμφαση ίσως να δοθεί στο ερωτικό παιχνίδι, αφού οι υπόλοιπες υποθέσεις σας φαίνονται ήδη δρομολογημένες. Προσέξτε ωστόσο αυτό το ερωτικό παιχνίδι να μην πάρει την μορφή… διασκέδασης! Κάτι τέτοιο θα αδικούσε την πραγματική σας χημεία και την σχέση σας στο σύνολό της! Οπότε αφεθείτε στον ερωτισμό που θα σας βγει, αλλά ταυτόχρονα μιλήσετε και για τα μελλοντικά σας σχέδια ως ζευγάρι, ασχέτως αν είναι στις άμεσες επιδιώξεις σας ή όχι!\nΟι χωρισμένοι-ες δεν θα δυσκολευτείτε να μπείτε σε επανασύνδεση, εάν το θέλετε. Η διάρκεια του χωρισμού σας διαφαίνεται σύντομη! Η πρώτη κίνηση για επαναπροσέγγιση μπορεί εξίσου να γίνει από εσάς ή από την ή τον πρώην σας. Τούτο γιατί η δυναμική και των δύο σας κινείτε περίπου στο ίδιο μήκος κύματος. Εκείνο που θα χρειαστεί να προσέξετε είναι να σταθεροποιήσετε την επανασύνδεσή σας. Μην αφήνετε τον δυναμισμό σας να γίνεται παρορμητισμός, που σε μία άτυχη στιγμή τινάζει την σχέση σας στον αέρα!\nΟι ελεύθεροι κι οι ελεύθερες θα κάνετε μία καινούργια και αυθόρμητη γνωριμία, με άτομο δηλαδή που θα ταιριάξετε από την αρχή επικοινωνιακά! Αυτό θα οδηγήσει σε μία… τυφλοσούρτη εξέλιξη αυτής την γνωριμίας. Σιγά-σιγά θα χτιστεί και το υπόλοιπο πλαίσιο που θα χρειαστεί για να προχωρήσετε σε σχέση. Όπως είναι οι επιπλέον πληροφορίες για την ζωή του καθενός. Φροντίστε να είστε αμοιβαία ειλικρινείς, ώστε να μπουν από την αρχή οι σωστές βάσεις.\nΗ δουλειά σας θα παρουσιάσει έξαρση τόσο από πλευράς κινητικότητας, όσο κι από πλευράς χρηματικών πόρων. Διατηρείστε την εργατικότητά σας, ώστε να απογειώσετε αυτήν την ευνοϊκή συγκυρία. Οι σχέσεις με του άλλου θα είναι αρμονικές και θα υποστηρίζουν το συνολικό επιτυχές αποτέλεσμα. Θα δείτε τα οικονομικά σας δεδομένα να ενισχύονται.\nΌσοι αναζητάτε καινούρια εργασία θα καταφέρετε να εισέλθετε σε επαγγελματικό χώρο της επιθυμίας σας. Σε αυτό ίσως να σας βοηθήσει ένα δικό σας κοντινό άτομο σε συνδυασμό με τα προσωπικά σας προσόντα. Στην νέα σας δουλειά, εφόσον την ξεκινήσετε, διαφαίνεται να προκύπτουν καλές σχέσεις και συνεργασίες με τους άλλους. Επίσης προβλέπεται να λαμβάνετε ένα ενισχυμένο χρηματικό πακέτο!\nΠροσωπικός αριθμός ΕΞΙ [ 6 ]\nΈνας πολύ καλός μήνας για τον αριθμό σας θα είναι αυτός ο Σεπτέμβριος. Αφού τόσο σε προσωπικό, όσο και σε επαγγελματικό επίπεδο θα δείτε αισθητή βελτίωση.\nΣτον δεσμό ή στον γάμο σας θα έχετε πολύ καλή συνεννόηση με τον ή την σύζυγο ή σύντροφό σας. Μερικοί-ες ανύπαντροι-ες θα μιλήσετε για γάμο και θα οργανώσετε τα πλάνα της τέλεσής του! Μια εγκυμοσύνη επίσης είναι πολύ πιθανή εξέλιξη στην σχέση ή στον γάμο σας! Θα υποστηρίξετε πολύ ο-η ένας-μία την-τον άλλη-ον. Θα νιώσετε ουσιαστικά την μεταξύ σας συντροφικότητα.\nΕάν έχετε χωρίσει κι αναρωτιέστε για την επανασύνδεση, κατά βάση δεν θα είναι δύσκολη υπόθεση. Με κάποια έξυπνη αφορμή ο-η ένας-μία από τους δύο σας θα σπάσει τον πάγο και θα ενεργοποιήσει την επικοινωνία σας! Επειδή ουσιαστικά το θέλετε κι οι δύο να έχετε μία καινούργια ευκαιρία, θα βρεθείτε σύντομα κοντά και θα μιλήσετε γι αυτό. Ίσως να θελήσετε να βάλετε κάποιους όρους, ή να κάνετε μία τύπου συμφωνία, όμως εκείνο που θα μετρήσει περισσότερο είναι ότι υπάρχουν μεταξύ σας ζωντανά και δυνατά συναισθήματα, όπως και πάθος! Φροντίστε επομένως να περιορίσετε κι οι δύο τα επαναλαμβανόμενα λάθη σας και θα οδηγηθείτε σε μία ευτυχή επανασύνδεση!\nΟι ελεύθεροι κι οι ελεύθερες πρόκειται να γνωρίσετε μία γυναίκα ή έναν άντρα αντίστοιχα, όπου θα ξυπνήσει μέσα σας το πάθος κι εσείς αντίστοιχα σε εκείνην-ον! Ίσως να μιλάμε για κεραυνοβόλο έρωτα! Αυτό, αν και είναι εκπληκτικό ξεκίνημα και δημιουργεί την αίσθηση ότι πετάτε στα σύννεφα, καλό θα είναι να μην θεωρηθεί εγγύηση για μία εξέλιξη σε σχέση. Για να γίνει αυτό θα χρειαστεί μαζί με το πάθος να δουλευτούν και τα συναισθήματα, όπως και η αίσθηση της δέσμευσης. Γι αυτό φροντίστε να ανακαλύψετε από την αρχή τα σημεία που ταιριάζετε και τα σημεία που διαφοροποιείστε.\nΗ δουλειά σας θα πάει πολύ καλά. Θα έχετε μία αναπάντεχη επαγγελματική εκτίναξη! Ίσως να σας γίνει από την ίδια σας την εργασία μία πρόταση που θα σας δώσει ικανοποίηση. Προβλέπονται επίσης δυναμικά κέρδη ή αύξηση των μηνιαίων αποδοχών σας!\nΌσοι αναζητάτε νέα εργασία θα έχετε την ευκαιρία να εισέλθετε σε έναν επαγγελματικό χώρο της αρεσκείας σας, όπου θα έχετε και καλές αμοιβές! Αρκετοί-ες θα νιώσετε δικαιωμένοι-ες για το προηγούμενο χρονικό διάστημα που ίσως να είχατε ταλαιπωρηθεί επαγγελματικά και οικονομικά. Θα χρειαστεί να δώσετε τον καλύτερό σας εαυτό. Συγκεντρωθείτε στο καινούργιο έργο σας και μην… αγανακτείτε για το παρελθόν!\nΠροσωπικός αριθμός ΕΠΤΑ [ 7 ]\nΘα χρειαστεί να είστε συγκεντρωμένοι στους στόχους σας, αλλά και στις μεθόδους σας. Μην εμπιστεύεστε αβασάνιστα την επιρροή άλλων ατόμων, ακόμη κι αν οι προθέσεις τους με μία πρώτη ματιά φαίνονται καλές.\nΣτον δεσμό ή στον γάμο σας θα υπάρξει ένα ευχάριστο κλίμα! Παρόλα αυτά θα είναι σαν κάτι να κρύβεται πίσω από αυτό, το οποίο είτε εσείς, είτε ο-η σύζυγος ή σύντροφός σας θα κληθείτε να ανακαλύψετε. Μπορεί να είναι μία δυσάρεστη διάθεση που θέλετε να κρύψετε ο-η ένας-μια από την-τον άλλη-ον, αλλά και ένα μυστικό που ξέρετε ότι θα φέρει αναστάτωση, εάν γίνει γνωστό. Καλό θα είναι να μη ωραιοποιείτε τις καταστάσεις αλλά να τις δέχεστε όπως ακριβώς είναι.\nΟι χωρισμένοι-ες ίσως να νοιώθετε ότι ο χωρισμός αποκάλυψε πτυχές της προσωπικότητας του άλλου, που ενδεχομένως δεν περιμένατε να έχει! Αυτό είναι πιθανόν να σας προξενεί έναν εσωτερικό διχασμό για το αν θέλετε ή όχι να γίνει επανασύνδεση. Από την μία είναι το συναίσθημα κι από την άλλη κάποια απογοήτευση. Εάν ο ή η πρώην σας κάνει κάτι που θα σώσει την εικόνα του-της, ενδέχεται να μπείτε σε επανασύνδεση. Αν όμως όχι, τότε θα είναι δύσκολο να ξαναδείτε το πρώην ταίρι σας με τον ίδιο τρόπο όπως παλιά. Το πιθανότερο θα είναι να προχωρήσετε παρακάτω σε μία καινούργια γνωριμία.\nΟι ελεύθεροι κι οι ελεύθερες θα κάνετε νέα γνωριμία με γυναίκα ή άντρα αντίστοιχα, που θα σας συναρπάσει και θα σας ενθουσιάσει με την ενέργειά της-του. Ίσως να πιάσετε τον εαυτό σας ανεβασμένο σε ένα ροζ σύννεφο! Ωστόσο καλό θα είναι να μην χάσετε την κριτική σας ικανότητα, ώστε να αξιολογήσετε σωστά αυτό το άτομο. Ενδεχομένως δεν θα είναι καλός οιωνός για το μέλλον της γνωριμίας σας να τα βλέπετε όλα καλά και σωστά! Κάτι τέτοιο θα κάνει την-τον άλλη-ον να αφήνετε στα λάθη της-του.\nΗ εργασία σας θα βρεθεί σε μία δυναμική περίοδο, όπως και οι χρηματικές σας αποδοχές! Θα χρειαστεί να είστε προσεκτικοί στις σχέσεις σας με τους συναδέλφους ή τους συνεργάτες σας. Κυρίως να προσέξετε την πιθανότητα να θελήσει κάποιος να σας καθοδηγήσει με σκοπό το προσωπικό του όφελος και άσχετα με τις συνέπειες για εσάς!\nΕάν αναζητάτε καινούργια εργασία, θα βρείτε μία, η οποία θα σας φανεί ενδιαφέρουσα όσο και πρωτότυπη για τα δικά σας δεδομένα. Παρόλα αυτά κάτι θα σας τραβήξει να την ακολουθήσετε! Το πιθανότερο είναι να τα πάτε καλά, αρκεί μετά την πρώτη αίσθηση να πάρετε στα σοβαρά τούτη την εργασία, όσο κι αν σας φαίνεται ιδιαίτερη!\nΠροσωπικός αριθμός ΟΚΤΩ [ 8 ]\nΊσως να σας βγει η αυστηρή πλευρά του εαυτού σας. Φροντίστε να ξεχωρίζετε αν χρειάζεται ή όχι σε κάθε περίπτωση αυτή η αυστηρότητα. Έτσι θα αποφύγετε να δημιουργηθεί μία αλυσίδα αντιδράσεων χωρίς τέλος!\nΣτον δεσμό ή στον γάμο σας διαφαίνεται να έχετε χάσει την απόλυτη εμπιστοσύνη στον-στην σύζυγο ή σύντροφό σας κι έτσι επιζητάτε να έχετε το πάνω χέρι. Ίσως να έχετε δίκιο, ίσως όμως και να παρεξηγείτε την διαφορετική ιδιοσυγκρασία του ανθρώπου σας. Θα χρειαστεί να είστε απόλυτα βέβαιοι-ες ότι πράγματι δεν μπορείτε να του έχετε εμπιστοσύνη. Αν όμως μιλάμε απλά για διαφορετικές ιδιοσυγκρασίες, τότε καλείστε κι οι δύο σας να μην καταδικάζετε ο ένας τον άλλον και να αναζητάτε την ισορροπία μεταξύ σας, όπως και ταιριάζει σε μία συντροφική σχέση!\nΑν έχετε χωρίσει, διαφαίνεται να ρίχνετε την ευθύνη στον-στην άλλον-η, κρίνοντάς τον-την ως υπερβολικά γρήγορο-η στις αποφάσεις του-της ή στην διαχείριση γενικότερα της ζωής του-της. Αντιθέτως εσείς είστε πιο μετρημένοι-ες και περισσότερο αναλυτικοί-ες και επιφυλακτικοί-ες. Παρόλα αυτά πολλές φορές δύο διαφορετικοί άνθρωποι συμπληρώνουν ο ένας τον άλλον. Εάν δεν δείτε την κατάσταση και εσείς και ο-η πρώην σας με αυτήν την θετική οπτική πλευρά, ίσως η επανασύνδεση να είναι δύσκολη, αφού ήδη θα έχετε την πεποίθηση πως δεν ταιριάζετε! Ωστόσο η ευκαιρία να είστε και πάλι μαζί θα σας δοθεί!\nΟι ελεύθεροι κι οι ελεύθερες θα ερωτευτείτε ξαφνικά και ίσως κεραυνοβόλα μία γυναίκα ή έναν άντρα αντίστοιχα, που θα γνωρίσετε σχεδόν απρόβλεπτα και τυχαία. Το ίδιο αυτό στοιχείο του απρόβλεπτου, όσο και ο χαρακτήρας του άλλου ατόμου, θα σας βάλουν σε σκέψεις, εάν θα πρέπει ή όχι να επενδύσετε πάνω σε αυτήν την γνωριμία, ή να την ακυρώσετε ήδη από το ξεκίνημά της! Κατά βάση μιλάμε απλά για διαφορετικές προσωπικότητες που κάπου θα ξεβολέψουν και τον έναν και τον άλλον. Αν είστε λοιπόν έτοιμοι-ες να παίξετε με δυνατά χαρτιά το παιχνίδι του έρωτα, τότε θα τολμήσετε να ζήσετε αυτήν την πρόκληση!\nΗ εργασία σας θα ενδυναμωθεί αρκετά! Κυρίως θα έχετε επιτυχία, όταν η συνεργασία σας με τα άλλα άτομα στον χώρο της δουλειά σας στοχεύει στο γενικό καλό της δουλειάς και όχι στο ατομικό. Ακόμη, θα ευνοηθείτε όσοι ασχολείστε με επαγγέλματα που αφορούν στην κοινωνική μέριμνα και αναβάθμιση, όπως είναι οι θέσεις διοίκησης, φροντίδας ανθρώπων που την χρειάζονται κτλ. Από χρηματικής πλευράς θα είστε πλήρεις.\nΕάν αναζητάτε νέα εργασία, θα σας δοθεί η ευκαιρία να εισέλθετε σε έναν χώρο, όπου θα έχετε την ευκαιρία να λειτουργήσετε βοηθητικά για τους άλλους ανθρώπους. Εναλλακτικά θα τα πάτε καλά σε οποιαδήποτε θέση, αρκεί να δείτε την δουλειά σας ως ένα τρόπο εξυπηρέτησης των άλλων ανθρώπων κι όχι μόνο ως μέσον βιοπορισμού! Θα γοητευτείτε από την νέα σας εργασία και θα έχετε ικανοποιητικές χρηματικές αμοιβές!\nΠροσωπικός αριθμός ΕΝΝΙΑ [ 9 ]\nΘα νιώσετε πως κάποια πράγματα πρέπει να τα αναλάβετε ή να τα υποστηρίξετε μόνοι σας. ίσως αυτό να είναι μια δοκιμασία που θα σας δείξει την δύναμη της θέλησης και της αντοχής σας.\nΣτον δεσμό ή στον γάμο σας ενδεχομένως να μην περνάτε την πιο συνεννοήσιμη περίοδο με τον-την σύζυγο ή σύντροφό σας. Μπορεί να νιώθετε τον άλλον απόμακρο ή και απρόθυμο να σας ακούσει. Ίσως χρειαστεί να στηρίξετε για λίγο μόνοι-ες σας την σχέση σας, ή κάποια πράγματα που χρειάζεται να γίνουν και ο άνθρωπός σας δείχνει απροθυμία να συνεργαστεί. Επειδή δεν θα καταφέρετε πολλά με την πειθώ, αφήστε την κατάσταση να πάει μόνη της. Κάντε υπομονή και αποστασιοποιηθείτε. Το ταίρι σας θα καταλάβει αυτήν την αποστασιοποίηση και θα έρθει πιο κοντά σας από μόνο του!\nΟι χωρισμένοι-ες μπορεί να έχετε ήδη κάνει μερικές προσπάθειες επαναπροσέγγισης, όμως να έχετε εισπράξει διφορούμενες απαντήσεις που σας κρατούν σε αγωνία. Στο εξής καλό θα είναι να μην κάνετε τίποτα και να περιμένετε την κίνηση της-του άλλης-ου, η οποία και θα γίνει. Εν τω μεταξύ θα έχετε τον χρόνο να σκεφτείτε εάν πραγματικά τούτη η σχέση αξίζει ή απλά τρέφει για εσάς φρούδες ελπίδες!\nΑν είστε ελεύθερος ή ελεύθερη θα μπείτε ευχάριστα σε ένα ενδιαφέρον φλερτ με γυναίκα ή άντρα αντίστοιχα που θα έχει γρήγορους ρυθμούς. Θα αρχίσετε σταδιακά να πιστεύετε ότι αυτό το φλερτ μπορεί να γίνει σταθερή γνωριμία. Στην προκειμένη περίπτωση η επιτυχία θα είναι ένας συνδυασμός τύχης και καλής συμπεριφοράς και των δύο σας.\nΣτην δουλειά σας, κυρίως αν έχετε κάποια υπεύθυνη θέση, μπορεί να σας κουράσουν οι σχέσεις σας με τους άλλους μέσα από πιθανές προστριβές. Αυτές θα κληθείτε να τις διαχειριστείτε με τον καλύτερο δυνατό τρόπο. Ίσως καλό θα είναι να μη δώσετε μεγάλες διαστάσεις, αλλά να προσπαθήσετε να κινηθείτε διπλωματικά. Κατά τ’ άλλα η εργασία σας θα είναι σε καλό δόμο εξέλιξης και τα χρηματικά δεδομένα σας πολύ ικανοποιητικά!\nΌσοι αναζητάτε νέα εργασία περισσότερο θα τραβήξετε επάνω σας υπεύθυνες θέσεις! Κυρίως εάν έχετε σχετική προϋπηρεσία σε παρόμοια πόστα. Αυτό ναι μεν θα ενέχει το στοιχείο της ευθύνης, αλλά θα είναι και καλύτερα αμειβόμενο από μία άλλη εργασία μικρότερου ποσοστού υπευθυνότητας.\nΑπό τον Μανώλη Αναγνώστου\nΠροβλέψεις με τις κάρτες Αγγέλων Σεπτέμβριος 2021\nΗ νέα εποχή είναι εδώ, και προσφέρει τις καλύτερες και πιο γόνιμες συνθήκες για όλα ...\nΠροβλέψεις Ταρώ Σεπτέμβριος 2021\nΚΡΙΟΣ : Το Πέντε από τα Ραβδιά. Θα καταφέρετε να ολοκληρώσετε τους στόχους σας, έσ ...\nΠροβλέψεις με τις κάρτες Αγγέλων Αύγουστος 2021\nΣημαντικές αλλαγές σε όλα τα μήκη και τα πλάτη της καθημερινότητας των ζωδίων, φέρ ...\nΠροβλέψεις Ταρώ Αύγουστος 2021\nΚΡΙΟΣ : Ο Ιεροφάντης. Θα βρεθείτε μπροστά σε σημαντικές αλλαγές. Οι περισσότερες ...\nΑριθμολογικές Προβλέψεις Αύγουστος 2021\nΠριν περάσουμε στις προβλέψεις με την αρχαία μέθοδο της Αριθμολογίας, ας θυμηθούμ ...\nΠροβλέψεις με τις κάρτες Αγγέλων Ιούλιος 2021\nΟ δεύτερος μήνας του Καλοκαιριού, έρχεται φορτωμένος με πολλά και σημαντικά δώρα, ...\nΠοια ζώδια θα έχουν επανασύνδεση τον Σεπτέμβριο του 2021 Κατηγορία: Μηνιαίες Προβλέψεις- Ο νέος μήνας, από τις πρώτες ημέρες του, θα φιλοξενήσει ιδιαίτερα αστρολογικά φαινόμενα, που θα ανοίξουν τις πόρτες σε ευκαιρίες, για ουσιαστικό διάλογο… σε σχέσεις,… Διαβάστε περισσότερα\nΑντίθεση Αφροδίτης – Ανάδρομου Ουρανού, Αλλαγές που θα μας αιφνιδιάσουν .. Κατηγορία: Αστρολογική Επικαιρότητα- Ο φόβος των περισσότερων ανθρώπων, είναι η μοναξιά, γι’ αυτό και τις περισσότερες φορές προτιμούν να μένουν σε σχέσεις που έχουν βαλτώσει, παρά να πάρουν… Διαβάστε περισσότερα


Τσαρτσαρής: Σημαντική νίκη – Newsbeast\nΤσαρτσαρής: Σημαντική νίκη\nΙκανοποιημένος για τη θετική πρεμιέρα του «τριφυλλιού» ο Έλληνας άσος\nΤη σημασία της νίκης επί της Ζαλγκίρις παρά τις σημαντικές απουσίες του Παναθηναϊκού επισήμανε ο Κώστας Τσαρτσαρής.\n«Στο πρώτο μέρος η άμυνα μάς έδωσε τη διαφορά και μπήκαν τα μακρινά σουτ. Στο δεύτερο μέρος δεν λειτουργήσαμε τόσο σωστά στην επίθεση, δώσαμε δεύτερες επιθέσεις στη Ζαλγκίρις και οι αντίπαλοι πέτυχαν μεγάλα σουτ. Δεν είχαμε καλή δημιουργία, κρατούσαμε πολύ την μπάλα και το εκμεταλλεύτηκε η Ζαλγκίρις. Μια νίκη είναι πολύ σημαντική, είτε με έναν πόντο διαφορά είτε με περισσότερους. Κοιτάμε τη συνέχεια που είναι δύσκολη», ανέφερε ο «υπαρχηγός» του Παναθηναϊκού.\nΌσο για τα αγωνιστικά προβλήματα που δίνουν ακόμη μεγαλύτερη αξία στη νίκη, είπε: «Ο Δημήτρης είναι ο ηγέτης μας, πολλά συστήματα ξεκινούν και τελειώνουν σε αυτόν. Έλειπε και ο Σόφο, ο Γκιστ δεν είχε προσαρμοστεί και ίσως να ήταν διαφορετικά τα πράγματα αν ήμασταν πλήρεις».\nΤέλος, για τις προσθήκες των Καπόνο και Γκιστ είπε: «Η ομάδα χτίστηκε το καλοκαίρι με ένα συγκεκριμένο πλάνο, οι άνθρωποι της ομάδας έκριναν πως πρέπει να κάνουν κάποιες αλλαγές και ήρθαν παιδιά που πρόσθεσαν ποιότητα. Πρέπει να βοηθήσουμε τα παιδιά να προσαρμοστούν όσο πιο γρήγορα γίνεται».\nΣαββατο, 29 Δεκεμβριου 2012, 3:39\nάντε, να γελάσει λίγο το χειλάκι μας...


Φτηνό προεκλογικό σόου! Δυό καφέδες το μήνα η μείωση του ΕΝΦΙΑ μόνο για το 2019\n1 Δεκ 2018, 12:01 · Οικονομία · Αφηστε σχολιο\nΩς «φτηνό προεκλογικό σόου» χαρακτηρίζουν πολιτικοί παρατηρητές την εμφάνιση του πρωθυπουργού χθες στη Βουλή, όπου υπερασπίστηκε τις αποφάσεις της κυβέρνησης για τον ΕΝΦΙΑ.\nΗ κατάργηση του ΕΝΦΙΑ για όλους που υποσχόταν προκειμένου να προσελκύσει τους αστούς και μικροαστούς ιδιοκτήτες στις σειρήνες της Αριστεράς έγινε μικρο – έκπτωση μιας χρήσης για ορισμένους. Όπως αναφέρει η σχετική τροπολογία που υποστήριξε, η μείωση στον ΕΝΦΙΑ θα ισχύει «ειδικά για το έτος 2019», χωρίς να προβλέπει ότι θα συνεχιστεί ή θα αυξηθεί από το 2020 και μετά.\nΚαι όπως παραδέχτηκε ο ίδιος ο πρωθυπουργός, η ελάφρυνση του φόρου ακίνητης περιουσίας είναι στιγμιαία και αφορά μόνον τα νοικοκυριά και όχι οι επιχειρήσεις. Για να ισχύσει και το 2020 θα χρειαστεί νέα νομοθετική ρύθμιση, με τον Αλέξη Τσίπρα να μας λέει «ψηφίστε με για να σας ξαναδώσω την έκπτωση». Αφήνοντας έτσι να φανεί ξεκάθαρα πως είναι μποναμάς υπό αίρεση.\nΌπως συγκεκριμένα δήλωσε, χωρίς συστολή, αυτό «θα συμβεί για τους φτωχούς και τους μεσαίους» εφόσον υπάρξει πάλι υπέρ – πλεόνασμα άνω του 3,5% (δηλαδή οι ίδιοι και περισσότεροι φόροι και στέγνωμα της αγοράς) και «μόνο αν ο λαός αποτρέψει με τη ψήφο και την εντολή του τη παλινόρθωση του καθεστώτος που μας έριξε στα βράχια της χρεοκοπίας».\nΌμως και αυτός ο μποναμάς που ανακοίνωσε ο πρωθυπουργόςείναι «ταξικός». Δεν αφορά όλους τους ιδιοκτήτες, αλλά όσους έχουν ακίνητη περιουσία που η αντικειμενική αξία δεν ξεπερνά τα 60.000 ευρώ, ενώ για τις μεγαλύτερες αξίες – δηλαδή τη μεσαία τάξη – η έκπτωση μειώνεται ή μηδενίζεται πλήρως. Αλλά και αυτή η «ταξική» έκπτωση του ΕΝΦΙΑ για τους μικροϊδιοκτήτες δεν ξεπερνά τους δυο -τρεις καφέδες το μήνα, κερασμένους από την κυβέρνηση στους πιο ταλαιπωρημένους πολίτες της φορομπηχτικής πολιτικής της: Πρόκειται για ποσόν μεταξύ 5 και 7,5 ευρώ το μήνα (60 με 90 ευρώ το χρόνο). Κάτι είναι κι αυτό στις μέρες μας …


Παναθηναϊκός: Αισιόδοξος για το μέλλον ο Σένκεφελντ | Novasports\nΟ Ολλανδός αμυντικός δεν έκρυψε τη χαρά του για την κατάκτηση του Κυπέλλου Ελλάδος, ενώ αναφέρθηκε και στον Ιβάν Γιοβάνοβιτς. Ο αμυντικός του “τριφυλλιού” μίλησε στο ΑΠΕ-ΜΠΕ. Αναλυτικά:\n«Είναι όντως κάτι φανταστικό. Διότι όταν ήρθα στο κλαμπ το 2019, όλοι γνωρίζουμε πως ήμασταν σε μία πολύ πιο δύσκολη κατάσταση. Αν δούμε που βρισκόμαστε τώρα, σήμερα, είναι πολύ μεγάλη η διαφορά… Έχουμε φτιάξει πια μία πολύ πιο δυνατή ομάδα σε όλα τα επίπεδα κι αντίστοιχα έχουμε αποκτήσει χαρακτήρα και προσωπικότητα μέσα στο γήπεδο. Όπως θα πρέπει να είναι μία ομάδα σαν τον Παναθηναϊκό. Θα μπορούσαμε να έχουμε τερματίσει και στη 2η θέση στο πρωτάθλημα, αλλά στο αμέσως προηγούμενο παιχνίδι με τον ΠΑΟΚ, στην τελευταία αγωνιστική των play off, έπρεπε να δώσουμε ανάσες και λίγη παραπάνω ξεκούραση σε αρκετούς παίκτες λόγω του τελικού που ερχόταν. Όμως η σεζόν είναι απόλυτα επιτυχημένη. Θέλαμε να επιστρέψουμε στην Ευρώπη, όλη τη χρονιά παλεύαμε γι’ αυτό, θέλαμε να παίξουμε καλό ποδόσφαιρο και να διεκδικήσουμε το Κύπελλο. Τα καταφέραμε εξαιρετικά και είναι μία δικαίωση για όλους μας και την προσπάθεια που έχει γίνει τα τελευταία χρόνια, αν σκεφτούμε όλοι μας που βρισκόμασταν πριν λίγα χρόνια…».


εδώ και τώρα: Εξω η Ευρωζώνη από το... ευρώ!\nΗ Γερμανία είναι η χώρα της Ευρωζώνης και της ΕΕ με το μεγαλύτερο... δημόσιο χρέος. Οχι σε ποσοστό του ΑΕΠ, αλλά σε απόλυτο ποσό, καθώς χρωστάει πάνω από 2... τρισεκατομμύρια ευρώ - 2,088 τρισ. ευρώ για την ακρίβεια! Ακόμη και η Ιταλία χρωστάει λιγότερα από τη Γερμανία - 1,9 τρισεκατομμύρια ευρώ. Εκεί κοντά τους, στην τρίτη θέση, βρίσκεται και η Γαλλία με το δημόσιο χρέος της να ξεπερνάει το 1,717 τρισ. ευρώ. Πολύ, πάρα πολύ λιγότερα χρωστάει η Ισπανία - μόλις 735 δισεκατομμύρια ευρώ. Προσθέτοντας το δημόσιο χρέος των τεσσάρων μεγαλύτερων οικονομιών της Ευρωζώνης βλέπουμε ότι χρωστούν τα 6,44 τρισ. ευρώ από τα 8,215 που χρωστάει συνολικά η Ευρωζώνη. Δηλαδή οι τέσσερις μεγαλύτερες χώρες χρωστούν... τρεις φορές περισσότερα από όσα οι υπόλοιπες 13 της Ευρωζώνης! Τα μεγάλα κράτη δηλαδή είναι αυτά που μας βούλιαξαν στα χρέη,


Η εταιρία - Τζελεπίδης - Χειροποίητες δημιουργίες\nΗ εταιρία μας έχει πολυετή εμπειρία στην κατεργασία μετάλλου και την παραγωγή καλουπιών.\nΤο 2009 εμπνευστήκαμε και δημιουργήσαμε το τμήμα παραγωγής διακοσμητικών αντικειμένων για τον στολισμό των ωραιότερων στιγμών κάθε ανθρώπου. Με μεράκι και φρέσκιες ιδέες μιας πολυμελούς ομάδας νέων ανθρώπων και με μελέτη των τάσεων της ελληνικής αγοράς κατασκευάστηκε μια γκάμα προϊόντων κυρίως από μέταλλο και τσόχα.\nΟι προσιτές τιμές των προϊόντων σε συνδυασμό με την υψηλή ποιότητα και την υψηλή αισθητική τους ελπίζουμε να μας οδηγήσουν σε μια άψογη συνεργασία. Τα προϊόντα του καταλόγου μας είναι όλα παραγωγής μας με χειροποίητες λεπτομέρειες και πρώτες ύλες που προέρχονται από την ελληνική αγορά. Πλεονέκτημα αποτελεί το γεγονός ότι τα προϊόντα επιδέχονται χρωματικές και άλλες αλλαγές κατόπιν συζήτησης.\nΥπάρχει η δυνατότητα παραγωγής διακοσμητικών δική σας έμπνευσης στέλνοντας μας το σκίτσο και τις διαστάσεις του. Σε αυτήν την περίπτωση επιβαρύνεστε με τα έξοδα του καλουπιού το οποίο κατασκευάζεται και παράγει αντικείμενα αποκλειστικά και μόνο για εσάς.\nΚαθώς τα προϊόντα μας δεν είναι εισαγωγής αλλά παραγωγής μας και κάθε προϊόν επιδέχεται αλλαγές σύμφωνα με τις προτιμήσεις σας , θα πρέπει η παραγγελία σας να γίνεται με περιθώριο παράδοσης τουλάχιστον 7 ημερών για τα μεταλλικά αντικείμενα και 20 ημερών για τα υπόλοιπα .\nΤζελεπίδης © Χειροποίητες δημιουργίες. All rights reserved.\nΓια να πραγματοποιήσετε μια παραγγελία θα πρέπει να ανοίξετε πρώτα ένα λογαριασμό χρήστη στο ηλεκτρονικό μας κατάστημα.


75% ο ΣΥΡΙΖΑ στις φυλακές !! - OΛΑ ΘΕΣΣΑΛΟΝΙΚΗ !!! 75% ο ΣΥΡΙΖΑ στις φυλακές !! | OΛΑ ΘΕΣΣΑΛΟΝΙΚΗ !!!\n75% ο ΣΥΡΙΖΑ στις φυλακές !!\nΤι ψήφισαν οι κρατούμενοι στις φυλακές Διαβατών, Νιγρίτας, Γρεβενών και Κασσάνδρας\nΣτις κάλπες που στήθηκαν σε ειδικά εκλογικά τμήματα προσήλθαν την περασμένη Κυριακή κρατούμενοι σε φυλακές της Βόρειας Ελλάδας που έχουν δικαίωμα ψήφου.\nΤα τελικά αποτελέσματα για τις ευρωεκλογές, στα καταστήματα κράτησης Διαβατών Θεσσαλονίκης, Νιγρίτας Σερρών, Φελλίου Γρεβενών και Κασσάνδρας Χαλκιδικής έχουν ως εξής:\nΣτις φυλακές Νιγρίτας, οι κρατούμενοι με δικαίωμα ψήφου προσήλθαν στο 506ο ειδικό εκλογικό τμήμα. Επί συνόλου 157 εγγεγραμμένων, ψήφισαν 134 (έγκυρα 116), ενώ ο ΣΥΡΙΖΑ έλαβε ποσοστό 67,24%, η ΝΔ 11,21% και η Χρυσή Αυγή 7,76%. Ανάλογα ήταν τα αποτελέσματα στις φυλακές Φελλίου (126ο ειδικό εκλογικό τμήμα), με τον ΣΥΡΙΖΑ να αποσπά ποσοστό 76,65%, την ΝΔ 11,89% και τη Χρυσή Αυγή 4,85%. Οι κρατούμενοι με δικαίωμα ψήφου ήταν 260, από τους οποίους 239 άσκησαν το εκλογικό τους δικαίωμα (227 έγκυρα).\nOΛΑ ΘΕΣΣΑΛΟΝΙΚΗ !!!: 75% ο ΣΥΡΙΖΑ στις φυλακές !!